**Nacrt**

**STRATEGIJA**

**ZA SUZBIJANJE NEDOZVOLJENOG POSJEDOVANJA, ZLOUPOTREBE I TRGOVINE, MALOKALIBARSKIM I LAKIM ORUŽJEM I MUNICIJOM OD 2019. DO 2025. GODINE**

**Podgorica, oktobar 2018. godine**

**1. UVOD**

U skladu sa smjernicama i odlukama datim u međunarodnim i nacionalnim dokumentima, u borbi protiv organizovanog kriminala i terorizma, nameće se potreba djelotvornog i koordiniranog preduzimanja mjera i aktivnosti u cilju suzbijanja nezakonite proizvodnje, nabavke, posjedovanja, trgovine i krijumčarenja malokalibarskog i lakog oružja i municije, kao i svih drugih zloupotreba i negativnih pojava. Riječ je o vrlo složenom procesu koji zahtijeva kontinuiranu saradnju svih ministarstava i drugih organa državne uprave i civilnog društva kako bi se postigao maksimalni učinak, kao i saradnja na međunarodnom nivou. U tu svrhu donosi se strategija, koja predstavlja strateški document koji definiše ključne ciljeve i prioritete nacionalne politike u oblasti malokalibarskog i lakog oružja i municije, a Akcioni plan sadrži jasno definisane mjere za unaprjeđenje dosadašnjih aktivnosti u ovoj oblasti.

Pod okriljem Ministarstva spoljnjih poslova Republike Njemačke, Evropske unije i Regionalnog savjeta za saradnju, uz stručnu podršku SEESAC, nadležni organi Zapadnog Balkana, izrazili su političku opredijeljenost za jačanje kontrole malokalibarskog oružja i suzbijanje njegovog širenja. Osim toga, vlasti u regionu sačinile su Mapu puta za održivo rješenje za suzbijanje nedozvoljenog posjedovanja, zloupotrebe i trgovine malokalibarskim i lakim oružjem/vatrenim oružjem i pripadajućom municijom/ na Zapadnom Balkanu od 2019. do 2025. godine (u daljem tekstu: Mapa puta).

Svrha Strategije, kao i Mape puta, je da posluže kao vodeći dolkumenti radi postizanja održivog rješenja za suzbijanje nedozvoljenog posjedovanja, zloupotrebe i trgovine malokalibarskim i lakim oružjem/vatrenim oružjem i pripadajućom municijom/\*. Ovaj dokument predstavlja potvrdu spremnosti Crne Gore u ovoj oblasti o trenutnim izazovima, ciljevima koje treba ostvariti i rokovima za realizaciju aktivnosti. Dokument predstavlja sveobuhvatnu platformu za zajednički usaglašene nivoe ostvarivanja učinaka i navodi opredijeljenost na strateškom, političkom i operativnom nivou, nadovezujući se na politiku posvećenosti Programu akcije Ujedinjenih nacija za sprječavanje, borbu protiv i ikorijenjavanje nezakonite trgovine malokalibarskim i lakim oružjem u svim aspektima, kao i na pravne obaveze proistekle iz Protokola za borbu protiv nezakonite proizvodnje i trgovine vatrenim oružjem, pripadajućim djelovima i municijom (Protokol o vatrenom oružju). Zasnovanaju se na Berlinskom procesu\* realizacija Strategije i Mape puta olakšaće dalja zalaganja Zapadnog Balkana u ispunjavanju nekih od ključnih zahtjeva u pogledu bezbjednosti za punopravno članstvo u Evropskoj uniji, a koji su navedeni u novom obavještenju Evropske komisije „Pouzdana perspektiva proširenja i veći angažman Evrpske unije na Zapadnom balkanu“ i pratećem Akcionom planu za Podršku transformacije zapadnog Balkana, Strategijom Evropske unije za borbu protiv nedozvoljenog sakupljanja i prometa malokalibarskog i lakog oružja i pripadajuće municije (2025) i Akcionim planom za borbu protiv nezakonite trgovine vatrenim oružjem između Evropske unije i Jugoistočne Evrope (2015-2019)\*. Pored toga, dokumenti će neposredno doprinijeti značajnom smanjenju nezakonitih tokova novca i oružja do 2030. godine.

\_\_\_\_\_\_\_\_\_\_\_\_\_\_\_

\*Strategija, kao i Mapa puta bavi se vatrenim oružjem za civilnu i službenu upotrebu. Termin “**malokalibarsko i lako oružje**”, koristi se da se označi oružje namijenjeno za upotrebu vojske i policije (službeno), dok se termin “**vatreno oružje**” koristi da naznači vatreno oružja za civilnu upotrebu. Ovi termini se koriste da se obuhvati svo oružje. Za potrebe korišćenja ovog dokumenta, „malokalibarsko i lako oružje“ definiše se u skladu sa definiciojom koju je predložio UN Panel vladinih eksperata (1997), dok se termini „vatreno oružje i municija“ definišu u skladu sa Direktivom Savjeta Evropske unije 91/477/EEC o kontroli nabavke i posjedovanja oružja. Eksplozivi se definišu u skladu sa definicijom koja je navedena u Međunarodnim tehničkim smjernicama o municiji.

\* Berlinski proces je inicijativa čiji je cilj poboljšanje regionalne sradnje na Zapadnom Balkanu i pružanje podrške integraciji regiona u Evropsku uniju, a u ovaj proces uključene su države članice: Austrija, Hrvatska, Finska, Njemačka, Italija, Slovenija i Velika Britanija.

\*Na sastanku Zajedničkog odbora eksperata za vatreno oružje Evropske unije i Jugoistočne Evrope, održanog 26. januara 2018., Evropska komisija dobila je zaduženje da tokom 2018. sprovede detaljnu procjenu Akcionog plana o nezakonitoj trgovini vatrenim oružjem između Evropske unije i regiona Jugoistočne Evrope za period 2015-2019 i sačini nacrt izvještaja kako bi se podstaklo usvajanje novog Akcionog plana za 2019. godinu.

Mapa puta je sačinjena u bliskoj saradnji sa svim relevantnim institucijama u regionu, pod pokroviteljstvom Savezne Republike Njemačke, uz stručnu podršku SEESAC-a\* i u kordinaciji sa Velikom Britanijom i Evropskom komisjom. Razvijena je na osnovu Zajedničke izjave ministara unutrašnjih poslova i inostranih poslova Jugoistočne Evrope. Ovaj dokument, zvanično je usvojen na Samitu za Zapadni Balkan, 10. jula 2018., u Londonu.

Uspješna realizacija Strategije i Mape puta iziskuje usaglašeno angažovanje nadležnih organa u Crnoj Gori, kao i pravovremenu, ciljanu i koordiniranu podršku međunarodnih partnera i donatora.

U cilju sprječavanja nelegalne trgovine, posjedovanja kao i nagomilavanja SALW, u skladu sa Strategijom donijetom na osnovu usvojene Mape puta, Crna Gora radi na jačanju pravnog okvira i administrativnih kapaciteta koji se odnose na kontrolu malokalibarskog i lakog oružja i municije, u skladu sa međunarodnim i nacionalnim dokumentima.

**2. ANALIZA STANJA**

**2.1. Pravni okvir**

Pitanja kontrole malokalibarskog i lakog oružja/vatrenog oružja uređena su: Zakonom o oružju (“Službeni list CG”, broj 10/15), Zakonom o sprječavanju pranja novca i finansiranja terorizma (“Službeni list CG”, br. 14/07 i 04/08), Zakonom o kontroli izvoza robe dvostruke namjene (“Službeni list CG”, broj 30/12), Zakonom o spoljnjoj trgovini naoružanjem i vojnom opremom (“Službeni list CG”, broj 40/16), Zakonom o spoljnoj trgovini robom i uslugama koje mogu da se koriste za izvršenje smrtne kazne, muĉenje ili drugo okrutno, neljudsko ili poniţavanjuće postupanje ili kažnjavanje (“Službeni list CG”, broj 40/16), Zakonom o zapaljivim tečnostima i gasovima (“Službeni list CG”, br. 26/10, 31/10 i 40/11), Zakonom o zabrani razvoja, proizvodnje, skladištenja i upotrebe hemijskog oružja i o njegovom uništenju (“Službeni list CG”, broj 44/05), Carinskim zakonom („Službeni list RCG“, br. 07/02, 38/02, 72/02, 21/03, 31/03, 29/05, 66/06) i („Službeni list CG“, br. 21/08, 62/13 i 71/17), Krivičnim zakonikom (“Službeni list CG”, br. 70/03, 13/04, 47/06, 40/08, 25/10, 32/11, 64/11, 40/13, 56/13, 14/15, 42/15, 58/15, 44/17 i 49/18) i Zakonom o krivičnom postupku (“Službeni list CG”, br. 57/09, 49/10, 47/14, 02/15, 35/15, 58/15 i 28/18).

Crna Gora jemči i štiti prava i slobode, koje se ostvaruju na osnovu Ustava i potvrđenih međunarodnih sporazuma. Na principima i pravilima međunarodnog prava, sarađuje i razvija prijateljske odnose sa drugim državama, regionalnim i međunarodnim organizacijama. Uključena je u međunarodne i regionalne aktivnosti u borbi protiv organizovanog kriminala, kao važne dimenzije u kontroli malokalibarskog i lakog oružja i municije. Crna Gora je članica Ujedinjenih nacija od 28. juna 2006., a od 05. juna 2017., članica NATO-a, Organizacije za zabranu hemijskog oruužja (OPCW), Svjetske carinske organizacije (WCO), Međunarodne kriminalističke policijske organizacije (INTERPOL), Svjetske trgovinske organizacije (WTO). Crna Gora će sprovesti sve potrebne mjere, kao i međunarodnu i regionalnu saradnju, posebno sa najvećom regionalnom bezbjednosnom organizacijom OEBS-om, usmjerenu na poboljšanje kontrole u ovoj oblasti. Aktivno će sprovesti Akcioni program Ujedinjenih nacija za sprječavanje, borbu i iskorijenjavanje ilegalne trgovine malokalibarskim i lakim oružjem i municijom. Takođe, sprovođenjem Sporazuma o stabilizaciji i pridruživanju između Crne Gore i Unije i njihovih država članica Crna Gora doprinosi suzbijanju organizovanog kriminala i unaprjeđenju bezbjednosti.

\_\_\_\_\_\_\_\_\_\_\_\_\_\_\_\_

\*SEESAC obezbjeđuje koordinaciju aktivnosti za kontrolu i borbu protiv nezakonite trgovine vatrenim oružjem, na osnovu Regionalnog implementacionog plana za suzbijanje širenja malokalibarskog i lakog oružja u Jugoistočnoj Evropi, a pominje se u Zajedničkoj izjavi o unaprjeđenju borbe protiv nezakonite trgovine vatrenim oružjem i municijom na Zapadnom Balkanu, koja je usvojena na Forumu ministara pravde i unutrašnjih poslova Evropske unije i Zapadnog Balkana 16. decembra 2016. godine. Takođe, doprinosi objedinjavanju akcija i zajedničkog djelovanja nedavno uspostavljenog mehanizma za cjelovito upravljanje unutrašnjom bezbjednošću (integrative InterpolSecurity Governance IISG), kroz inicijativu Zapadnog Balkana za bezbjednost granica i inicijativu Zapadnog Balkana za borbu protiv terorzma.

**2.2. Rasprostranjenost oružja i municije**

Tokom ratnih zbivanja na prostoru bivše Jugoslavije, na području Crne Gore našle su se velike količine raznog vatrenog oružja, municije i minsko-eksplozivnih sredstava, od kojih je značajan dio ostao u vojsci i policiji, kao i u nezakonitom posjedu građana.

S ciljem smanjivanja nezakonitog posjedovanja oružja i muinicije, u proteklom razdoblju preduzeli smo niz aktivnosti i mjera. Donijet je Zakon o oružju, 2015. godine, kojim je građanima omogućeno da oružje u nezakonitom posjedu dobrovoljno predaju policiji (nije određen rok) ili da ga registruju u roku od dvije godine od stupanja na snagu zakona ili da ga onesposobe, što nije dalo željene rezultate. Naime, u nezakonitom posjedu građana, nalazi se i dalje izvjesna količina oružja uglavnom čija je nabavka, registracija i posjedovanje građanima zabranjeno, kao i oružje čija je nabavka i posjedovanje građanima dozvoljeno uz odgovarauće odobrenje.

U Crnoj Gori (08. oktobra 2018. godine), registrovano je 97.457 komada oružja u posjedu 65.470 vlasnika (65.127 fizičkih i 343 pravnih lica). U periodu trajanja legalizacije (dvije godine), građani su podnijeli 3.674 zahtjeva za registraciju vatrenog oružja bez dokaza o porijeklu oružja (dvije godine), sve bez pravnih posljedica. Takođe, u 2014., 2015., 2016., 2017. i 2018., obilježen je 09. Jul – dan uništavanja SALW, kojom prilikom je uništeno: vatrenog oružja 5.769 komada, metalnih djelova za oružje 978 komada, municije raznih kalibara 86.549 i minsko eksplozivnih sredstava 246 komada (koji su oduzeti u pravosnažno okončanim postupcima ili predati državi na raspolaganje ili viškovi službenog oružja i municije**).**

**3. OPŠTI CILJ STRATEGIJE**

Opšti cilj strategije je ukupna izgradnja efikasnog sistema kontrole malog i lakog oružja i municije u svim njegovim segmentima.

Crna Gora, bezbjednija će biti uspostavljanjem sveobuhvatnih i održivih mehanizama za **identifikovanje, sprječavanje, krivično gonjenje i kontrolu** nedozvoljenog posjedovanja, zloupotrebe i trgovine vatrenim oružjem, municijom i eksplozivima. Pomenute mehanizme treba u potpunosti uskladiti sa standardima Evropske unije i drugim međunarodnim standardima.

**3.1. OPERATIVNI CILJEVI**

**CILJ 1. -** do 2023. godine, osigurati da **zakonodavstvo o kontroli naoružanja bude uspostavljeno i u potpunosti usklađeno sa regionalnim okvirom Evropske unije i drugim relevantnim međunarodnim obavezama i standardizovano širom regiona;**

**CILJ 2. -** do 2024. godine, **osigurati da politike i prakse kontrole naoružanja budu utemeljene na činjenicama i kriminalistićko-obavještajnim podacima;**

**CILJ 3. -** do 2024. godine, **znatno smanjiti nedozvoljene tokove vatrenog oružja, municije i eksploziva;**

**CILJ 4. -** do 2024. godine, **znatno smanjiti snadbijevanje, potražnju i zloupotrebu vatrenog oružja kroz povećanje nivoa svijesti o opasnosti oružja, edukaciju, promovisanje kontrole naoružanja i bolju obaviještenost;**

**CILJ 5.** - do 2024. godine, **znatno smanjiti procijenjeni broj vatrenog oružja u nelegalnom posjedu;**

**CILJ 6. –** sistematično **smanjiti broj viška i uništiti zaplijenjeno malokalibarsko o lako oružje i municiju;**

**CILJ 7. – znatno smanjiti rizik širenja i preusmjeravanja vatrenog oružja, municije i eksploziva u protivpravne tokove.**

U Strategiji poseban značaj dat je unaprjeđenju rodne ravnopravnovti. Shodno tome, ovaj dokument je sačinjen na osnovu rodne analize kontrole malokalibarskog i lakog oružja/vatrenog oružja u regionu\* i naglašava njene ključne preporuke\*. Treba istaći da su žene i muškarci podjednako učestvovali u izradi ovog strateškog dokumenta, kao i Mapi puta.

\_\_\_\_\_\_\_\_\_\_\_\_\_\_\_\_

\*SEESAC (2016) Praktični vodič za integrisanje rodne perspektive u zakonodavni i strateški okvir kontrole malokalibarskog i lakog oružja.

**3.1.1. Ključni pokazatelji učinka**

Sprovođenje ovog strateškog dokumenta pratiće se i procjenjivati na osnovu sljedećih ključnih pokazatelja učinaka:

1. broj propisa za kontrolu naoružanja koji su potpuno usklađeni sa zakonodavstvom Evropske unije, Ugovorom o trgovini naoružanjem i Protokolom protiv nezakonite proizvodnje i trgovine vatrenim oružjem, pripadajućim djelovima i municijom (Protokol o vatrenom oružju);

2. broj usvojenih strateških dokumenata za kontrolu naoružanja, zasnovanih na statističkim podacima, a u kojima su sagledane specifične potrebe muškaraca, žena, dječaka i djevojčica, u svakoj nadležnoti;

3 broj predmeta, pojedinaca i količina zloupotrijebljenog i krijumčarenog vatrenog oružja, municije i eksploziva u kojima je pokrenuta istraga i donijeta presuda u poređenju sa brojem izvještaja o zaplenama vatrenog oružja, municije i eksploziva nadležnih organa;

4. broj slućajeva i količina vatrenog oružja, municije i eksploziva koji su zaplijenjeni unutar granica u poređenju sa brojem slučajeva i količinom vatrenog oružja, municije i eksploziva koji su zaplijenjeni na granici;

5. broj prijavljenih slučajeva zaplene vatrenog oružja, municije i eksploziva na granicama Evropske unije a čiji trag vodi do Crne Gore, u poređenju sa brojm vatrenog oružja, municije i eksploziva koji su zaplijenjeni širom Evrpske unije, a čiji trag vodi do Crne Gore, ili koji su preusmjereni u protivpravne tokove iz Crne Gore;

6. broj vatrenog oružja, municije i eksploziva za čiji izvoz su izdate dozvole u Crnoj Gori, a za koje je tokom postupka kontrole nakon isporuke utvrđeno da su preusmjereni u protivpravne tokove;

7. fokalne tačke za vatreno oružje koje su uspostavljene i funkcionišu u državnim organima u Crnoj Gori;

8. broj slučajeva među-institucionalne saradnje na operativnom nivou, uključujući istrage, krivično gonjenje i faze prije suđenja;

9. broj slučajeva operativne saradnje, proistekle iz razmjene kriminalističko-obavještajnih i balističkih podataka, u suzbijanju krivičnih djela izvršenih vatrenim oružjem sa nadležnim organima u regionu, državama članicama i agencijama Evropske unije, kao i sa međunarodnim agencijama za sprovođenje zakona;

10. broj incidenata u kojima je korišćeno vatreno oružje i žrtava zloupotrebe vatrenog oružja u svakoj nadležnosti u Crnoj Gori, razvrstano po polu i starosti;

11. broj vatrenog oružja, municije i eksploziva koji su dobrovoljno predati, kao i broj vatrenog oružja koje je legalizovano ili onesposobljeno;

12. broj prijavljenog malokalibarskog i lakog oružja/vatrenog oružja, municije i eksploziva koji su konfiskovani ili broj/količina viška naoružanja, municije i eksploziva koji su sistematično uništeni (topljenjem, siječenjem, rastavljanjem, detonacijom idr.) ili eksploziva TNT (iskorišćenog u privredne svrhe);

13. broj objekata za skladištenje malokalibarskog i lakog oružja/vatrenog oružja i pripadajuće municije i eksploziva koji su u skladu sa međunarodnim standardima bezbjednosti i sigurnosti rekonstruisani u cilju obezbjeđenja sigurnog skladištenja (vrata, prozori, osvjetljenje, video nadzor, perimetrija, ograda, obezbjeđenje od požara i mikroklimatskih uslova za sigurno skladištenje i dr.);

14. stepen zadovoljstva (percepcije) građana u pogledu bezjednosti ili osjećaja sigurnosti u odnosu na zloupotrebe vatrenog oružja (razvrstano po polu i starosti).

Sprovođenje Strategije pratiće se i procjenjivati na osnovu citiranih ključnih pokazatelja učinaka.

**3.2. Usklađivanje i standardizivanje pravnih propisa i procedura o kontroli naoružanja sa regionalnim okvirom Evropske unije i drugim međunarodnim obavezama i standardima**

Da bi kontrola malokalibarskog i lakog oružja/vatrenog oružja bila održiva, potrebno je da se politike, procedure i prakse upravljanja uspostave na globalnom, regionalnom, nacionalnom i lokalnom nivou. Stoga je neophodan snažan zakonodavni okvir koji će biti usklađen sa međunarodnim standardima i smjernicama.

Postoji očigledna i neodložna potreba da se uspostavi zakonodavni i regulatorni okvir kontrole malokalibarskog i lakog oružja/vatrenog oružja koji će djelotvorno urediti kontrolu naoružanja, omogućiti reagovanje na relevantne prijetnje i koji će u potpunosti biti usklađen sa okvirom Evropske unije. U okviru ovog cilja, ostvarivanje utvrđenih potciljeva osiguraće punu usaglašenost sa sporazumima/standardima na nivou Evropske unije, kao i na međunarodnom nivou. Ovim putem biće omogućena međusobna usklađenost zakona i procedura u oblasti kontrole naoružanja, kao i standardizacija procedura i praksi kontrole malokalibarskog i lakog oružja/vatrenog oružja, što će dovesti do boljeg i efikasnijeg odgovora na prijetnju koju vatreno oružje predstavlja na nacionalnom i regionalnom nivou.

Predviđene mjere zasnivaće se na standardima Evropske unije i međunarodnim standardima za kontolu malokalibarskog i lakog oružja/vatrenog oružja, što će omogućiti koordinaciju sprječavanja, ublažavanja, reagovanja, dosljednosti, potpune kompatibilnosti i kvaliteta.

|  |  |  |  |
| --- | --- | --- | --- |
| **Cilj** | **Potciljevi** | **Polazna osnova** | **Vremenski okvir** |
| **CILJ 1 - do 2023. godine, osigurati da zakonodavstvo o kontroli naoružanja bude uspostavljeno i u potpunosti usklađeno sa regionalnim okvirom Evropske unije i drugim relevantnim međunarodnim obavezama i standardizovano u regionu** | Uspostaviti kompletan pravni okvir za borbu protiv svih oblika nezakonitog posjdovanja, trgovine i zloupotrebe vatrenog oružja, muniije i eksploziva | Zakon o oružju je na snazi, postoji podzakonski akt o onesposobljavanju oružja; usvojićemo strategiju za malokalibarsko i lako oružje i akcioni plan za sprovođenje iste | 2020 |
| Osigurati uspostavljanje kompletnog pravnog i regulativnog okvira za proizvodnju, modernizaciju, remont, obilježavanje i deaktiviranje vatrenog oružja, municije i eksploziva | Ranije, je donijet Zakona o prometu i proizvodnji naoružanja i vojne opreme („Službeni list SRJ“, broj 41/96 i „Službeni list SCG“, broj 7/05). Ne postoji propis koji reguliše oblast proizvodnje, modernizacije, remonta, obilježavanja i deaktiviranja naoružanja i opreme. Nakon donošenja propisa, potrebno je obezbijediti tehničku podršku u postupku obilježavanja, označavanja i deaktivacije naoružanja i opreme.  Urediti i vršiti stalnu kontrolu procesa proizvodnje, kao i bezbjednosti i nadzora nad proizvođačima | 2020 |
| Potpuno uskladiti zakonodavstvo o kontroli naoružanja sa pravnim okvirom Evropske unije i međinarodnim sporazumima/standardima | Direktive Evropske unije o vatrenom oružju; Sprovodbeni akt Evropske unije o oružju za uzbunjivanje i signalizaciju; uredba Evropske unije o onesposobljavanju vatrenog oružja; Uredba EU o obilježavanju, Uredbu (EU) br. 1236/2005 o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje, Zajednička akcija savjeta po pitanju kontrole tehničke pomoći vezane za određene vojne krajnje korisnike (2000/401/CFSP); Zajednička pozicija Savjeta 2008/944/CFSP kojom se definišu zajednička pravila za kontrolu izvoza vojne tehnologije i opreme; Direktiva 2009/43/EZ Evropskog parlamenta i vijeća o pojednostavnjivanju uslova za transfer obrambenih proizvoda unutar Zajednice; Uputstvo EU o uspostavljanju i funkcionisanju zajedničkih istražnih timova; usaglašavanje Uredbe 258/2012 sa Protokolom UN o vatrenom oružju, Ugovor o trgovini oružjem, Međunarodni instrument za praćenje, Smjernice OEBS, ISAC standardi | 2019-2023 |
| Osigurati kompatibilnost pravnog okvira za kontrolu naoružanja širom zapadnog Balkana i time omoućiti neposrednu operativnu saradnju | Zakon o oružju (naročito kategorizacija) uskladiti kao i Zakon o krivičnom postupku, Krivični zakonik, Zakon o zaštiti podataka o ličnosti | 2019-2023 |
| Osigurati standardizaciju procedura i praksi u oblasti kontrole naoružanja i istrage vatrenog oružja, municije i eksploziva | Neusaglašenost kriminalističko-obavještajne razmjene podataka; ne postoji sistematična razmjena informacija; sporadične paralelne istrage; sporadični pokušaji da se postigne ENFSI standard o forenzičkim ispitivanjima; ne priprema se izvještaj o analizi krivičnih djela izvršenih vatrenim oružjem; niz razvijenih procedura za kontrolu malokalibarskog i lakog oružja/vatrenog oružja nije u potpunosti u skladu sa propisanim standardima Evropske unije i odgovarajućom dobrom praksom u primjeni; nedostaje godišnji kvalitativni i kvantativni pregled sprovođenja procedura i praksi; forenzička laboratorija nije dobila ISO 17025 akreditaciju za vršenje balističkih ispitivanja i drugih srodnih procesa.  Neophodno je kreirati efikasni sistem kontrole naoružanja (elektronska baza podataka, međuinstitucionlano uvezivanje i razmjena podataka), kao i efikasan sistem koji podrazumijeva unutrašnju usklađenost rada kompanija koje se bave prometom naoružanja.  Potrebno je propisati procedure prijema, izdavanja, čuvanja, održavanja, sigurnog skladištenja naoružanja, municije i eksploziva. Planirati unapređenje vođenja operativne evidencije uvođenjem u upotrebu elektonske baze podataka, kojom bi se pratilo kako kvantitativno tako i kvalitativno stanje sredstava, po lokacijama smještaja, vremenskim, eksploatacionim resursima i dr. | 2019-2023 |
| Razmjenjivati dobre prakse sa posebnim osvrtom na oblasti definisane u Mapi puta | Razmjena dobre prakse je obezbijeđena za policijske istražitelje, tužioce, forenzičke vještake i carinske službenike kroz SEEFEN (mreža eksperata za vatreno oružje JI Evrope), kontrola izvoza kroz regionalni proces razmjene informacija, razvoj politika kroz Komisiju za malokalibarsko i lako oružje | 2023 |

**3.3. Politike zasnovane na činjenicama i procjene rizika**

Postaje sve očiglednije da društveno, političko i bezbjednosno okruženje, zahtijeva politike koje će adekvatno odgovoriti na realne okolnosti koje se mijenjaju. Ove politike treba da budu uspostavljene na temeljnom i sveobuhvatnom okviru kako bi se efikasno i djelotvorno sprovele potrebne mjere kontrole. Za rješavanje postojećih i novih prijetnji, potrebno je omogućiti da se u potpunosti iskoriste postojeći resursi, identifikuju nedostatci i omogućiti bolje regulisanje, upravljanje i sprovođenje aktivnmosti i zadataka u ovoj oblasti.

Prikupljanje preciznih, ažuriranih i sveobuhvatnih informacija o svim aspektima kontrole naoružanja već predstavlja prioritet za vladu. U okviru regionalnog istraživanja o malokalibarskom i lakom oružju koje se sprovodi u 2018. godini utvrđeno je da praksa prikupljanja podataka u institucijama nije dosljedna i standardizovana, kao i da često nije moguće dobiti potreban nivo detalja, posebno kada je u pitanju razvrstavanje podataka po starosti i polu. U mnogim slučajevima koordinacija institucija nije uspostavljena, što sprječava razvoj sektorskog pregleda i adekvatnih politika zasnovanih na činjenicama. Ostvarivanje potciljeva u okviru ovog cilja omogućiće razvoj politika zasnovanih na činjenicama koje pružaju valjanu osnovu za djelotvoran i efikasan odgovor na opasnost malokalibarskog i lakog oružja/vatrenog oružja.

Osim toga, bolje prikupljanje, razmjena i analiza podataka omogućiće da se odgovarajuće analize procjene pretoče u znanje. Takođe, biće obezbijeđeno upravljanje rizicima u suzbijanju nedozvoljene trgovine i zloupotrebe vatrenog oružja, čime će se doprinijeti radu policije zasnovanom na obavještajnim saznanjima. Radi stvaranja rodno odgovornih politika, posebna pažnja biće posvećena prikupljanju podataka razvrstanih po polu i starosnoj dobi.

Razmjena operativnih i strateških kriminalističko-obavještajnih podataka doprinijeće sistematičnom sprječavanju i ublažavanju prijetnji koje vatreno oružje predstavlja na nacionalnom, regionalnom i međunarodnom nivou. Sistematično prikupljanje i analiza podataka radi identifikovanja potencijalnih prijetnji, rizika, novih pitanja i mogućnosti dovešće do nove pripremljenosti i integrisanja mjera za ublažavanje i korišćenje relevantnih podataka i informacija u proces stvaranja politika.

Konačno, prikupljeni podaci koristiće se za nacionalne izvještaje koje će pripremati sve institucije, kako bi istakle svoj doprinos procesu pristupanja Evropskoj uniji (Izvještaj o napretku, praćenje rezultata, itd.), međunarodnim ugovorima (UN, OEBS i drugi instrumenti), a posebno u ostvarivanju cilja održivog razvoja.

Komisija za malokalibarsko i lako oružje, objedinjavaće podatke i izrađivati godišnje izvještaje prema Vladi, Akcionom programu Ujedinjenih nacija o sprječavanju suzbijanja i iskorijenjavanja protivpravne trgovine malokalibarskim i lakim oružjem, OEBS-ovom dokumentu o malom i lakom oružju, OEBS-ovom dokumentu o uskladištenoj konvencionalnoj municiji i drugim međunarodnim i regionalnim organizacijama, a u svrhu sprječavanja širenja protivpravne trgovine malokalibarskim i lakim oružjem i municijom. Podnosiće i druge izvještaje iz ove oblasti, u skladu sa nacionalnim i međunarodnim obavezama.

|  |  |  |  |
| --- | --- | --- | --- |
| **Cilj** | **Potciljevi** | **Polazna osnova** | **Vremenski okvir** |
| **CILJ 2. -** do 2024. godine, **osigurati da politike i prakse kontrole naoružanja na Zapadnom Balkanu budu utemeljene na činjenicama i kriminalistićko-obavještajnim podacima** | Standardizovati i insintucionalizovati prikupljanje podataka o vatrenom oružju, prema polu i starosti, u vezi sa zaplenom legalnog i nelegalnog malokalibarskog i lakog oružja/vatrenog oružja, slučajevima oružanog nasilja, balistićkim dokazima i ostalim podacima o vatrenom oružju, što će dovesti do periodičnih regionalnih analiza rizika i procjena opasnosti u vezi sa vatrenim oružjem, municijom i eksplozivima. | Prakse prikupljanja podataka su nestandarizovane, a sporadično se koriste pri razvijanju politika, ključni podaci o malokalibarskom i lakom oružju/vatrenom oružju su često nedostupni, a koordinacija između institucija nije dovoljno uspostavljena, što sve zajedno sprječava razvoj politika zasnovanih na činjenicama i podacima. | 2019-2024 |
| Ojačati aktivnosti dodjeljivanja zadataka, koordinacije i praćenja funkcija fokalnih tačaka za vatreno oružje kako bi se obezbijedile djelotvorne politike sprječavanja, ublažavanja, reagovanja i suzbijanja zloupotrebe, nedozvoljene trgovine i nekontrolisanog širenja vatrenog oružja. | Formirana je komisija za malokalibarsko i lako oružje i članovi imaju mala ovlašćenja za kreiranje politika; procesi kreiranja politika u oblasti malokalibarskog i lakog oružja/vatrenog oružja koji uključuju relevantne zainteresovane strane i organizacije civilnog društva nijesu usklađeni; mehanizmi za dobijanje zadataka i koordinaciju na institucionalnom nivou nijesu jasno vidljivi | 2020 |
| Povećati nacionalne analitičke kapacitete i institucionalizovati analizu podataka o vatrenom oružju. | Kapaciteti zainteresovanih strana i službenika/ce za sprovođenje zakona u pogledu politika u oblasti malokalibarskog i lakog oružja/vatrenog oružja su neadekvatni za vršenje analiza koje bi obebijedile politike/odgovor organa za sprovođenje zakona zasnovan na činjenicama; trenutno se ne vrše detaljne analize uticaja na osnovu informacija/statističkih podataka. | 2020 |
| Osigurati razmjenu operativnih i strateških informacija, podataka, kriminalističkoobavještajnih podataka i dokaza sa Evropolom, Frontexom i Eurojustom. | Fokalna tačka za vatreno oružje uspostavljena je kod jednog korisnika; mehanizam dodjeljivanja zadataka i koordinacije u pogledu krivičnih djela izvršenih vatrenim oružjem nije jasan; nedovoljna upotreba mrežne aplikacije SIENA za razmjenu informacija sa Evropolom na bilaterarnom nivou; nedostatak usaglašene procedure za razmjenu balističkih informacija; neophodno je dodatno produbljivanje saradnje sa Fronteksom, EMPACT radi na stalnom unaprjeđenju razmjene informacija između država članica Evropske unije i organa za sprovođenje zakona Zapadnog Balkana, a samim tim i na operacijama zasnovanim na obavještajnim saznanjima. | 2020 |
| Institucionalizovati sistematično prikupljanje podataka krivičnog pravosuđa širom sektora krivičnog postupka (na nivou policije i carine, tužilaštva, sudstva, kaznenih i popravnih institucija). | Primjenjuju se različite metodologije prikupljanja podataka; ne postoji mogućnost dobijanja uporedivih statističkih i drugih pregleda podataka iz svih institucija sektora za krivično pravosuđe; godišnji izvještaji o procesuiranju krivičnih djela izvršenih vatrenim oružjem ne mogu se unakrsno uporediti. | 2024 |
| Uvesti obaveznu razmjenu povratnih informacija za sve korisnike na Zapadnom Balkanu kako be se poboljšale proaktivne istrage na nacionalnom, regionalnom i međunarodnom nivou. | Nesrazmjeran broj zaplena koje vrši policija u odnosu na broj slučajeva za koje je pokrenuta istraga i donijeta presuda; obavezno davanje povratnih informacija o zahtjevima za dostavljanje informacija o aktivnostima je sporadično i neujednačeno; odgovori na zahtjeve za dostavljanje informacija i molbe za pravnu pomoć variraju u pogledu rokova i kvaliteta dostavljenih podataka; isto tako, za informacije razmijenjene sa međunarodnim partnerima povratne informacije se ne dobijaju; dostavljeni podaci i odgovori korisnika povodom Dana zajedničke akcije variraju u kvalitetu i kvantitetu; koordinator/ka za Dane zajedničke akcije nije imenovan/a. | 2024 |
| Osigurati da se svako pronađeno ili zaplijenjeno vatreno oružje, municija i eksploziv odmah automatski prati (u zemlji i inostranstvu). | Praćenje vatrenog oružja, municije i ekspoloziva je sporadično i neujednačeno; analize obilježavanja se ne vrše, informacije nijesu standardizovane, niti se razmjenjuju. | 2024 |
| Policijske službe Zapadnog Balkana su povezane i redovno unose svoje podatke o izgubljenom i ukradenom vatrenom oružju u INTERPOLOV sistem za vođenje i praćenje evidencije o ilegalnom oružju (iARMS). | Policijska služba je povezana na INTERPOLOV sistem za vođenje i praćenje evidencije o ilegalnom oružju (iARMS). | 2022 |
| Potpuno integisati rodnu i starosnu dimenziju u politike kontrole malokalibarskog i lakog oružja/vatrenog oružja i obezbijediti suštinsko učešće žena u kontroli istog. | Ograničena integracija rodne i starosne perspektive negativno utiče na djelotvornost mjera kontrole malokalibarskog i lakog oružja/vatrenog oružja. Nedovoljna zastupljenost žena otežava integrisanje rodne perspektive u politike kontrole malokalibarskog i lakog oružja/vatrenog oružja | 2022 |

**3.4. Prekogranična kontrola i kontrola izvoza naoružanja**

Temeljan pristup suzbijanju nedozvoljene trgovine i protoka vatrenog oružja, glavnih komponenti, municije i eksploziva zavisi od nekoliko faktora, a jedan od ključnih je jačanje prekogranične kontrole. Djelotvorna kontrola granice ne predstavlja samo sredstvo za sprječavanje krivičnog djela i svih pratećih aspekata, već i mjeru za izgradnju povjerenja. Stoga i efikasna granična kontrola čini osnovu svakog dugoročnog programa nacionalne i regionalne bezbjednosti.

Preko 95% ukupne količine oružja proizvedeno je legalno, ali veliki dio tog orzužja bude kasnije preusmjeren u protivprevne tokove, što predstavlja ključni izazov i zahtijeva jaču kontrolu, praćenja i sprječavanje kroz poboljšane mehanizme kontrole, unaprijeđene kapacitete, procedure i mjere transparentnosti.

Reforma sektora bezbjednosti, znatno unaprjeđuje kapacitete granične kontrole. Iako dosadašnji napori omogućavaju ukupan prelaz na efikasnije, odgovornije i djelotvornije sprovođenje zakona, potrebno je obezbijediti fokusiranu pomoć koja će unaprijediti znanja da dodatno poboljšamo svoje kapacitete za sprječavanje i suzbijanje nedozvoljene trgovine vatrenim oružjem, glavnim komponentama, municiojom i eksplozivom. Prekograničnu saradnju nadležnih organa treba ojačati i tražiti ciljanu, konkretnu pomoć.

Kroz Mapu puta institucije u regionu dobiće smjernice za dodatno unaprjeđenje svog pravnog okvira i korušćenje tehnoloških, ljudskih i drugih resursa u cilju uspješnije i jače granične kontrole radi suzbijanja nedozvoljene trgovine vatrenim oružjem, glavnim komponentama, municijom i eksplozivima. Ovaj dokument, shodno Mapi puta, u potpunosti će podržati Ciklus politika Evropske unije za borbu protiv teškog i organizovanog kriminala, naročito Operativni akcioni plan EMPACT VATRENO ORUŽJE (2018).

|  |  |  |  |
| --- | --- | --- | --- |
| **Cilj** | **Potciljevi** | **Polazna osnova** | **Vremenski okvir** |
| **CILJ 3. -** do 2024. godine, **znatno smanjiti nedozvoljene tokove vatrenog oružja, municije i eksploziva na Zapadnom Balkanu, kao unutar i izvan njega** | Osigurati punu implementaciju i praćenje pravnog, političkog i proceduralnog okvira za suzbijanje nedozvoljene trgovine vatrenim oružem, municijom i eksplozivima. | Ograničena saradnja u okviru postojećih strategija za integrisano upravljanje granicom; nedostatak procedura i kapaciteta za detekciju, analizu, identifikaciju i istrage o vatrenom oružju, municiji i eksplozivima; procedure za analizu rizika za graničnu policiju (CIRAM) se primjenjuju, ali se ne fokusiraju na vatreno oružje; ne postoji sistem za prikupljanje i razmjenu podataka u okviru Glavne studije UNODC-a o trgovini vatrenim oružjem; SOCTA metodologija je usvojena u cijelom regionu; mali broj slučajeva za koje je pokrenuta istraga/podignuta optužnica/ izrečena kazna za zloupotrebu i nedozvoljenu trgovinu vatrenim oružjem, municijom i eksplozivima; pravosuđe češće klasifikuje krivična djela kao nelegalno posjedovanje, a ne kao nedozvoljenu trgovinu; mali broj slučajeva i izricanje kazne ispod zakonskog minimuma. | 2024 |
| Spriječiti nedozvoljenu trgovinu (krijumčarenje, nelegalnu trgovinu i tranzit) vatrenim oružjem, municijom i eksplozivima kroz poboljšane procese, opremu i obuku ciljanih jedinica za sprovođenje zakona. | Nedovoljni kapaciteti za detekciju, analizu, identifikaciju i vođenje istraga; visoka stopa osipanja broja stručnog osoblja; neadekvatan kvalitet postojeće opreme za detekciju vatrenog oružja, municije i eksploziva–oprema je uglavnom zastarjela; interne procedure o usaglašenosti nijesu uspostavljene; mali broj pokrenutih istraga i još manji broj donijetih presuda za zloupotrebu i nedozvoljenu trgovinu vatrenim oružjem, municijom i eksplozivom; nedovoljno se sprovode sistematične stručne obuke/specijalizacija. | 2024 |
| Znatno ojačati kontolu, praćenje i sprječavanje protivpravnog preusmjeravanja zakonite trgovine kroz unaprjeđenje kapaciteta, procedura i transparentnosti. | Mehanizmi kontrole konvencionalnog naoružanja su uspostavljeni, ali ne i za prekusore; primjenjuju se nacionalni, regionalni i međunarodni mehanizmi praćenja; prijavljeni slučajevi preusmjeravanja u protivpravne tokove; proces regionalne razmjene informacija; baza podataka o brokerima se ne ažurira redovno. | 2019-2024 |
| Unaprijediti tehničke kapacitete-obezbijediti kvalitetnu hardversku i softverku podršku za vođenje evidencija i izradu izvještaja o prometu ove robe. | 2019-2024 |
| Zadržati i ojačati regionalnu i međunarodnu saradnju u oblasti prometa strateškom robom. | 2019-2024 |
| Jačanje postojećih bilateralnih, regionalnih i međunarodnih mehanizama i podsticanje novih vidova dobre prakse za suzbijanje nedozvoljene trgovine vatrenim oružjem. | Nekoliko regionalnih platformi koje omogućavaju razmjenu dobre prakse zainteresovanih strana na Zapadnom Balkanu na različitim nivoima kroz: proces komisija za malokalibarsko i lako oružje, RASR, EMPACT, SEEFEN, SEEFEG, RACVIAC, RIEP; EU P“P; uspostavljen je jedan zajednički granični prelaz; zajedničke akcije i operacije koje predvodi Interpol; nizak stepen korišćenja međunarodne pomoći i posebnih istražnih alata koje nude EMPACT i EVROPOL; sporadično sprovođenje TAIEX i CEPOL obuka – uključujući i CEPOL programe razmjene za službena lica; obuke na nacionalnom nivou rijetko se organizuju. | 2024 |

**3.5. Povećanje nivoa svijesti o opasnosti oružja, edukacija, promovisanje kontrole naoružanja i bolja informisanost**

Procjenjuje se da je velika kolićina oružja još u nelegalnom posjedu građana i da je njihovo prisustvo najvidljivije u slučajevima slavljeničkog pucanja, koje se i dalje prihvata i toleriše. Statistički podaci prikupljeni tokom prošle godine pokazuju da je broj prijetnji ubistvom i nanošenjem tjelesnih povreda u opadanju, ali se i dalje prijavljuje veliki broj samoubistava i zloupotrebe oružja u slučajevima rodno zasnovanog nasilja. Analiza uticaja vatrenog oružja se vrši sporadično i ukazuje na nedostatak cjelovitog pristupa i posvećenosti planiranju i sprovođenju sveobuhvatnih mjera i aktivnosti radi podizanja nivoa svijesti, veoma često sa ograničenim nacionalnim vlasništvom.

U okviru ovog cilja, predviđeni su potciljevi koji će se baviti društvenim tenzijama, izgradnjom pouzdanosti i povjerenja, kao i nizom izazova u oblasti znanja, stavova i ponašanja sa fokusom na državne institucije, privatna lica, zajednice i pojedince/ke. Pažnja će biti posvećena rješavanju zloupotrebe vatrenog oružja u slučajevima nasilja nad ženama, nasilja u porodici i drugim oblicima rodno zasnovanog nasilja.

|  |  |  |  |
| --- | --- | --- | --- |
| **Cilj** | **Potciljevi** | **Polazna osnova** | **Vremenski okvir** |
| **CILJ 4. -** do 2024. godine, **znatno smanjiti snadbijevanje, potražnju i zloupotrebu vatrenog oružja kroz povećanje nivoa svijesti o opasnosti oružja, edukaciju, promovisanje kontrole naoružanja i bolju obaviještenost** | Povećati nivo svijsti licenciranih fizičkih i pravnih lica o opasnosti zloupotrebe i nezakonitog šitenja vatrenog oružja, municije i eksploziva. | Neadekvatan nivo svijesti u okviru strelišta, lovišta, maloprodajnih objekata, kompanija za obezbjeđenje; nizak nivo svijesti institucija naročito o nedozvoljenoj trgovini koja se vrši preko brzih /poštanskih pošiljki i internet portala/; nizak nivo svijesti pevoznika i kurirskih službi o riziku nezakonite trgovine. | 2019-2024 |
| Povećati nivo svijsti proizvođača vatrenog oružja, municije i eksploziva o rizicima preusmjeravanja u protivpravne tokove. | Nizak nivo svijesti o mogućnosti protivprevnog preusmjeravanja djelova i komponenti oružja usljed nedostatka u kontroli procesa proizvodnje; minimalna regulativa, kao i zahtjevi u pogledu bezbjednosti i nadzora nad proizvođačima eksploziva i pravnih lica koji koriste eksploziv; nema propisa o prekusorima. | 2019-2024  ?? MZ |
| Razviti održiva partnerstva radi jačanja promovisanja kontrole naoružanja, bolje obaviještenosti i isticanje poruke. | Partnerstva su sporadična, ograničenog obima i trajanja i neodrživa; postoji partnerstvo između državnih institucija i civilnog društva, ali ih treba unaprijediti; mali broj podignutih optužnica i donijetih presuda za zloupotrebu i nedozvoljenu trgovinu vatrenim oružjem, municijom i eksplozivima, praćeno je blagom kaznenom politikom koja ne odvraća potencijalne prestupnike i šalje vrlo obeshrabrujuću poruku stanovništvu. | 2020 |
| Povećati nivo svijsti javnosti, žena, i muškaraca o opasnosti zloupotrebe, nedozvoljenog posjedovanja i trgovine vatrenim oružjem, municijom i eksplozivima. | Procjenjuje se da se veliki broj slučajeva nedozvoljenog posjedovanja ne prijavljuje; nedostaje usaglašena metodologija o procjeni broja neleglnog vatrenog oružja; veliki broj samoubistava vatrenim oružjem i zloupotreba vatrenog oružja u slučajevima rodno zasnovanog nasilja; nedostatak cjelovitog pristupa i posvećenosti planiranju i sprovođenju sveobuhvatnih mjera za podizanje nivoa svijesti, kao i obrazovnih institucija. | 2020 |
| Povećati nivo svijsti mladih muškaraca o opasnosti zloupotrebe malokalibarskog i lakog oružja/vatrenog oružja, budući da oni čine većinu počinilaca i žrtava incidenata izvršenih vatrenim oružjem. | Mladi muškarci su nesrazmjerno zastupljeni kako među počiniocima tako i među žrtvama incidenata izvršenih vatrenim oružjem; oni čine većinu onih koji su izjavili da bi posjedovali vatreno oružje i da se osjećaju bezbjednije sa vatrenim oružjem u kući. | 2024 |
| Povećati nivo svijsti o opasnostima slavljeničkog pucanja, naročito kao glavnom uzročniku smrtnih slučajeva i povreda izazvanih vatrenim oružjem. | Veliki broj povreda i smrtnih slučajeva, kao i materijalne štete izazvane vatrenim oružjem koje se koristi u slučajevima slavljeničkog pucanja; mali broj slučajeva za koje je pokrenuta istraga/donijeta presuda, kao i blaga kaznena politika. | 2022 |
| Povećati nivo svijsti i smanjiti zloupotrebu vatrenog oružja u slučajevima nasilja nad ženama, nasilja u porodici i drugim oblicima rodno zasnovanog nasilja. | Nizak nivo svijesti o rasprostranjenoj zloupotrebi vatrenog oružja u nasilju u porodici i rodno zasnovanom nasilju i nerazvijeni instucionalni odgovor. | 2020 |
| Poboljšati partnerstvo sa medijima i povećati nivo njihove svijesti o značaju vatrenog oružja i nasilju uz upotrebu vatrenog oružja. | Izvještavanje medija o zloupotrebi vatrenog oružja je površno i blagonakolono, uglavnom u kontekstu „kulture oružja“ i predstavljanja vatrenog oružja u sklopu tradicionalnih vrijednosti; nedovoljan odgovor institucija na izvještavanje medija, kao i dalje praćenje. | 2020 |
| Poboljšati povjerenje u bezbjednosne institucije kao ustanove zadužene da pruže adekvatnu i jednaku zaštitu za sve kroz aktivnosti koje uključuju zajednicu, društvo, region. | Registracija velikog broja kratkog vatrenog oružja uglavnom se opravdava samoodbranom; procjenjuje se da velika količina oružja u nelegalnom posjedu u suštini pokazuje nedovoljno povjerenje u institucije zadužene za pružanje zaštite; neadekvatna obaviještenost zajednice i rad policije u zajednici nijesu u stanju da riješe nedostatak pouzdanosti i povjerenja lokalnih zajednica u institucije. | 2019-2024 |
| Povećati nivo svijesti privrednika održavanjem seminara i promovisati kontrolu naoružanja. | U oviru saradnje sa međunarodnim organizacijama i partnerima EU, P2P, UNDP, OPCW, EXBS, nije obezbijeđena edukacija za predstavnike privrede, da bi se promovisala potreba kontrole naoružanja, radi upoznavanja sa najboljom praksom u ovoj oblasti. | 2019-2024 |

**3.6. Prikupljanje i legalizacija malokalibarskog i lakog oružja/vatrenog oružja**

Procjenjuje se da se velika količina oružja još nalazi u nelegalnom posjedu građana. U pogrešnim rukama, takvo oružje ima destabilujući potencijal čije dejstvo postaje sve veće. Kao takvo, oružje predstavlja stalnu opasnost za zajednice, društva i institucije. Prikupljanje malokalibarskog i lakog oružja/vatrenog oružja predstavlja jednu od mjera kontrole i spada među najsloženije aktivnosti jer zahtijeva tijesnu saradnju više institucija, kao i izgradnju povjerenja sa ciljnom zajednicom/društvom.

Kampanja prikupljanja oružja „Poštuj život – vrati oružje“, koja je već sprovedena pokazala je da je za uspješnu, dobrovoljnu predaju i/ili legalizaciju vatrenog oružja, neophodno pravilno i među-institucionalno planiranje kako bi se povećalo povjerenje u bezbjednosne institucije. Zakonom o oružju propisana je mogućnost dobrovoljne predaje oružja i municije bez sankcija, sve dok je isti na snazi, a akcija registracije oružja bez dokaza o porijeklu je trajala dvije godine i treba je takođe trajno propisati.

U ovom kontekstu, svrha Strategije je ostvarivanje nekoliko potciljeva kako bi se znatno smanjio broj vatrenog oružja u nelegalnom posjedu, kroz šest ključnih aspekata prikupljanja malokalibarskog i lakog oružja/vatrenog oružja u koje spadaju: 1) zaplena; 2) legalizacija; 3) dobrovoljna predaja; 4) onesposobljavanje; 5) nađeno vatreno oružje i 6) naslijeđeno vatreno oružje. Kada se pravilno kombinuju, ovi aspekti mogu da smanje društveni, ekonomski i ekološki uticaj nekontrolisanog širenja i posjedovanja malokalibarskog i lakog oružja/vatrenog oružja u zemlji.

|  |  |  |  |
| --- | --- | --- | --- |
| **Cilj** | **Potciljevi** | **Polazna osnova** | **Vremenski okvir** |
| **CILJ 5.** - do 2024. godine, **znatno smanjiti procijenjeni broj vatrenog oružja u nelegalnom posjedu** | Znatno povećati broj zaplijenjenog vatrenog oružja, municije i eksploziva. | Neadekvatni kapaciteti i oprema za detektovanje; broj prijavljenog zaplijenjenog vatrenog oružja; sporadično korišćenje saradnika u krivičnom postupku za identifikovanje nelegalnog posjedovanja. | kontinuirano |
| Osigurati uspostavljanje zakonskih mjera koje omogućavaju legalizaciju i dobrovoljnu predaju vatrenog oružja. | Legalizacija se primjenjivala dvije godine, a dobrovoljna predaja vatrenog oružja, u periodu trajanja zakona. | 2020 |
| Sistematično koristiti onesposobljavanje za smanjenje nelegalnog posjedovanja vatrenog oružja. | Propisi o onesposobljavanju oružja su na snazi, ali nijesu u potpunoti usklađeni sa propisima Evropske unije o onesposobljavanju. | 2020 |
| Povećati nivo obavještavanja stranaka da bi preregistraciju oružja obavili u predviđenom zakonskom roku i da bi se adekvatno riješilo pitanje naslijeđenog vatrenog oružja. | Produženi period preregistracije, nakon donošenja Zakona o oružju, može dovesti do preusmjeravanja u protivpravne tokove. | 2019-2023 |

**3.7. Sistematično fizičko uništavanje vatrenog oružja, municije i eksploziva**

U Crnoj Gori su i dalje prisutne velike količine ilegalnog malokalibarskog i lakog oružja/vatrenog oružja i municije i eksoloziva, što neminovno djeluje kao faktor destabilizacije i zbog čega i dalje postoji mogućnost nedozvoljene trgovine.

Neposredna i sistematična verifikacija i fizičko uništavanje viška i zaplijenjenog vatrenog oružja, municije i eksploziva predstavljaju ključnu aktivnost za suzbijanje njihovog širenja (tj. smanjenje rizika od snadbijevanja ilegalnog tržišta).

Uništavanje vatrenog oružja tretira se kao zasebno pitanje u odnosu na uništavanje municije i eksploziva, jer je u poređenju sa uništavanjem municije to mnogo jednostavniji i bezbjedniji proces. Uništavanje municije i eksploziva predstavlja usko specijalizovanu aktivnost koja može biti bezbjedna, efikasna i djelotvorna samo ako je sprovodi obučeno i kvalifikovano osoblje u odgovarajućem okruženju. Za zaplijenjeno, nađeno i predato oružje, municiju i metalne djelove za oružje, kao i zastarjelo oružje policije, u posljednjih pet godina, organizovano je javno uništavanje. Policija i vojska nastaviće da uništavaju viškove oružja i municije, samostalno ili u saradnji s UNDP-om i ostalim međunarodnim organizacijama i partnerima.

Svrha ovog strateškog dokumenta i potciljeva u okviru ovog cilja jeste smanjenje zaliha, sistematično i fizičko uništavanje ili onesposobljavanje viška, nađenog ili zaplijenjenog vatrenog oružja, municije i eksploziva.

|  |  |  |  |
| --- | --- | --- | --- |
| **Cilj** | **Potciljevi** | **Polazna osnova** | **Vremenski okvir** |
| **CILJ 6. –** sistematično **smanjiti broj viška i uništiti zaplijenjeno malokalibarsko o lako oružje i municiju** | Sistematično uništiti sve viškove zaliha vatrenog oružja, municije i eksploziva na bezbjedan i ekološki prihvatljiv način. | Uspostavljena je standardna operativna procedura (SOP) o uništavanju; uništavanje se vrši periodično; posjedujemo sertifikovani objekat za uništavanje municije/objekte za demilitarizaciju; nedostaju procedure za upravljanja rokom trajanja municije;  Za praćenje stanja municije u MO postoje propisane procedure praćenja stanja, kroz redovno osnovno održavanje, kontrolno tehničke preglede, kontrole, praćenje hemijske stabilnosti baruta i raketnih goriva i dr;  Ubojna sredstva čiji barut ili raketno gorivo postanu nestabilni i ubojna sredstva za koja stručne ekipe utvrde da nijesu za dalju upotrebu, ili sigurni za čuvanje i skladištenje, predlažu se za uništenje i prema prioritetima uništavaju. | 2019 |
| Sistematično i javno uništiti sve količine zaplijenjenog vatrenog oružja, municije i eksploziva | Nije uspostavljena standardna operativna procedura o uništavanju oružja i municije; periodično uništavanje oružja i municije vrši se na osnovu sudske odluke, kao i oduzetog u upravnom postupku, nađenog, predatog državi na raspolaganje, viškova ili zastarjelog i oštećenog službenog oružja; imamo sertifikovan objekat za uništavanje/objekte za demilitarizaciju; | 2025 |

**3.8. Upravljanje zalihama – unaprjeđenje propisa i praćenje poštovanja propisa**

Upravljanje zalihama je širok pojam, koji između ostalog uključuje upravljanje i rukovođenje zalihama, pored specifičnih tehničkih oblasti bezbjednosti i sigurnosti zaliha. Ako se njima ne upravlja i rukovodi pravilno, zalihe vatrenog oružja, municije i eksploziva mogu da se povećaju, propadnu, oštete ili izazovu neposrednu opasnost po bezbjednost ukoliko se ne skaldište i ne transportuju pravilno i ukoliko se njima ne rukuje na odgovarajući način.

Ostvarivanje potciljeva u okviru ovog cilja osiguraće da nadležni organi upravljaju zalihama u skladu sa međunarodnim standardima i dobrom praksom. Na ovaj način, nacionalni organi biće osposobljeni da primjenjuju, prate i sprovode upravljanje zalihama tokom roka trajanja vatrenog oružja, municije i eksploziva u okviru širih zaduženja upravljanja.

|  |  |  |  |
| --- | --- | --- | --- |
| **Cilj** | **Potciljevi** | **Polazna osnova** | **Vremenski okvir** |
| **CILJ 7. – znatno smanjiti rizik širenja i preusmjeravanja vatrenog oružja, municije i eksploziva u protivpravne tokove** | Ojačati kapacitete relevantnih državnih institucuja (vojske, policije, službe za čuvanje šuma, carine, kaznenih institucija) za uspostavljanje sistema inspekcije i upravljanja rokom upotrebe malokalibarskog i lakog oružja i municije. | Uspostavljeni su planovi inspekcije oružanih snaga; primjenjuju se različiti standardi; sistem upravljanja rokom trajanja malokalibarskog i lakog oružja i muniije je razvijen, ali nije standardizovan;  U cilju praćenja stanja stabilnosti municije MO planiralo je opremanje i nabavka (1-2) mobilne ili jedne stacionarne laboratorije za ispitivanje hemijske stabilnosti baruta i raketnih goriva.  Planirana je obuka lica za rad u laboratoriji, kao i za upravljanje, skladištenje i održavanje ubojnih sredstava. | 2020-2024 |
| Osigurati da su bezbjedni i sigurni objekti za skladištenje malokalibarskog i lakog oružja/vatrenog oružja i municije izabrani na osnovu identifikovanih potreba i u skladu sa međunarodnim standardima. | Svi skladišni objekti za malokalibarsko i lako oružje/vateno oružje i pripadajuće municije nijesu bezbjedni;  Izvršiti analizu troškova i koristi skladišnih kapaciteta za malokalibarsko i lako oružje/vatreno oružje i pripadajuću municiju; | 2024 |
| Unaprijediti kapacitete relevantnih pravnih lica (proizvođača, servisera, maloprodajnih objekata, trgovinskih objekata, streljana, lovišta, privatnih kompanija za bezbjednost, centara za obuku) za uspostavljanje sistema nadzora i inspekcije. | Postoje minimalne pravne i regulatorne prepreke za servisere; minimalan broj propisa i stepen nadzora u pogledu proizvodnje i trgovine eksplozivima za civilnu upotrebu | 2023 |
| Povećati ljudske resurse i administrativne kapacitete državnih institucija za praćenje, nadzor i procjenu zaliha vatrenog oružja i municije pravnih i fizičkih lica. | Minimalan broj lica koja rade na ovim poslovima; ne postoji procjena rizika kojom se kategorizuju i određuju prioriteti nadzora i inspekcije pravnim i fizičkim licima; niske plate i neadekvatno vrjednovanje rukovodioca za fizičku bezbjednost i upravljanje zalihama naoružanja i municije. | 2024 |

**5. FINANSIJSKA SREDSTVA**

Finansijska sredstva za sprovođene strategije i Akcionog plana obezbijediće se u budžetu pojedinih resornih ministarstava. Kao dodatni finansijski izvori koristiće se sredstva međunarodnih organizacija (UN, OEBS, NATO, EU, itd.) i drugih institucija.

**Nacrt**

**AKCIONI PLAN**

**ZA SPROVOĐENJE STRATEGIJE ZA SUZBIJANJE NEDOZVOLJENOG POSJEDOVANJA, ZLOUPOTREBE I TRGOVINE, MALOKALIBARSKIM I LAKIM ORUŽJEM I MUNICIJOM OD 2019 DO 2025. GODINE**

**Podgorica, oktobar 2018. godine**

|  |  |  |  |  |  |  |  |
| --- | --- | --- | --- | --- | --- | --- | --- |
| **CILJ 1. -** do 2023. godine, osigurati da **zakonodavstvo o kontroli naoružanja bude uspostavljeno i u potpunosti usklađeno sa regionalnim okvirom Evropske unije i drugim relevantnim međunarodnim obavezama i standardizovano širom regiona** | | | | | | | |
| **Opšti cilj** | **Specijalni cilj** | **Polazna osnova** | **Aktivnosti** | **Nosilac aktivnosti** | **Rok izvršenja** | **Procjena u budžetu** | **Izvor fi- nansiranja** |
| CILJ 1 - do 2023. godine, osigurati da zakonodavstvo o kontroli naoružanja bude uspostavljeno i u potpunosti usklađeno sa regionalnim okvirom Evropske unije i drugim relevantnim međunarodnim obavezama i standardizovano širom regiona | Uspostaviti kompletan pravni okvir za borbu protiv svih oblika nezakonitog posjedovanja, trgovine i zloupotrebe vatrenog oružja, municije i eksploziva | Zakon o oružju je na snazi | Donijeti dopune Zakona o oružju | MUP | 2020 |  |  |
| Podzakonski akt o onesposobljavanju oružja | Dopuniti akt o onesposobljavanju oružja ili drugi propis | MUP,  ME | 2021 |  |  |
| Zakon o proizvodnji, obilježavanju i označavanju oružja nije donijet; | Donijeti Zakon o proizvodnji, modernizaciji, remontu, obilježavanju i označavanju oružja; | ME,MO,  MUP, MF,  KEI,  MORT | 2023 |  |  |
| Nijesu donijeti svi akti, u sistemu kontrole spoljne trgovine naoružanjem (oružje vojske, policije i dr) oružje, opremom i robom  dvostruke namjene | Donijeti ostale akte u sistemu kontrole i nadzora spoljne trgovine naoružanjem (za službeno oružje i dr.), opremom i robom  dvostruke namjene, brokering | ME, MO,  MUP, MP | 2023 |  |  |
| Osigurati uspostavljanje kompletnog pravnog i regulativnog okvira za proizvođače vatrenog oružja, municije i eksploziva | Nedostatak pravnog okvira za proizvođače, kontrolu i nadzor procesa proizvodnje oružja, može dovesti do preusmjeravanja djelova i komponenti oružja u protivpravne tokove; | Uspostaviti pravni okvir za kontrolu i nadzor nad procesom proizvodnje i suzbiti mogućnost preusmjeravanja djelova i komponenti oružja u protivpravne tokove | ME, MO,  MUP/UP | 2020 |  |  |
| Potpuno uskladiti zakonodavstvo o kontroli naoružanja sa pravnim okvirom Evropske unije i međunarodnim sporazumima/standardima | Direktive EUe o vatrenom oružju; Sprovodbeni akt EU o oružju za uzbunjivanje i signalizaciju; uredba EU o onesposobljavanju vatrenog oružja; Zajednički stav EU o izvozu naoružanja; Uredba EU o obilježavanju, Direktiva 2009/43/EZ Evropskog parlamenta i savjeta o pojednostavljivanju uslova za transfer odbrambenih proizvoda unutar Zajednice; Uputstvo EU o uspostavljanju i funkcionisanju zajedničkih istražnih timova; usaglašavanje Uredbe 258/2012 sa Protokolom UN o vatrenom oružju, Ugovor o trgovini oružjem, Međunarodni instrument za praćenje, Smjernice OEBS, ISAC standardi. | Sačiniti procjenu akata potrebnih za donošenje radi usklađivanja sa pravnim okvirom Evropske unije i međunarodnim sporazumima/standardima | ME,UIPMO,  MUP,MP i drugi nadležni organi | 2020 |  |  |
| Usvojiti zakonodavne i normativne akte – usklađene sa evropskim i međunarodnim standardima | ME,UIPMO,  MUP,MP i drugi nadležni organi | 2020-2023. |  |  |
| Osigurati kompatibilnost pravnog okvira za kontrolu naoružanja i time omogućiti neposrednu operativnu saradnju na svim nivoima | Uskladiti kategorizaciju oružja i relevantnog pravnog okvira i time doprineti neposrednoj operativnoj saradnji. | Izvršiti sveobuhvatnu analizu zakona koji se tiču krivičnih djela izvršenih vatrenim oružjem, Krivičnog zakonika i Zakona o krivičnom postupku; | ME, MO,  MUP/UP  MP i drugi nadležni organi | 2019-2023. |  |  |
| Osigurati standardizaciju procedura i praksi u oblasti kontrole naoružanja i istrage vatrenog oružja, municije i eksploziva | Neusaglašenost kriminalističko-obavještajne razmjene podataka; ne postoji sistematična razmjena informacija; sporadične paralelne istrage; sporadični pokušaji da se postigne ENFSI standard o forenzičkim ispitivanjima; ne pripremaju se izvještaji o analizi krivičnih djela izvršenih vatrenim oružjem; procedura za kontrolu malokalibarskog i lakog oružja/vatrenog oružja nije u potpunosti u skladu sa standardima EU i odgovarajućom dobrom praksom; nedostaje godišnji kvalitativni i kvantativni pregled sprovođenja procedura i praksi; forenzička laboratorija nije dobila ISO 17025 akreditaciju za vršenje balističkih ispitivanja i drugih srodnih procesa | Neophodno je kreirati efikasni sistem kontrole naoružanja (elektronska baza relevantnih podataka, međuinstitucionlano uvezivanje i razmjena podataka), kao i efikasan sistem koji podrazumijeva unutrašnju usklađenost rada kompanija koje se bave prometom naoružanja;  Neophodno je propisati procedure čuvanja, održavanja i sigurnog skladištenja naoružanja, municije i eksploziva.  Planirati unapređenje vođenja operativne evidencije na uvođenjem u upotrebu elektonski podržan način, kojom bi se omogućilo kvantitativno i kvalitativno stanje sredstava, po lokacijama smještaja, vremenskim, eksploatacionim resursima i dr. | ME,UIPMO,  MUP,MP i drugi nadležni organi | 2019-2023. |  | . |
| Razmjenjivati dobre prakse za policijske istražitelje, tužioce, forenzičke vještake i carinske službenike, kao i za službenike koji rade u oblasti kontrole spoljnje trgovine naoružanjem | Razmjena dobre prakse obezbijeđena kroz SEEFEN, kontrola izvoza kroz regionalni proces razmjene informacija, razvoj politika kroz Komisiju za malokalibarsko i lako oružje | Uspostaviti bolju razmjenu dobre prakse, kontrolu izvoza kroz regionalni proces razmjene informacija, razvoj politika kroz Komisiju za malokalibarsko i lako oružje | ME,MO  MVP,  UP, UC, KMLO | 2023. |  |  |
| Razmjena dobre prakse u oblasti kontrole spoljnje trgovine naoružanjem | Nastaviti i unaprijediti saradnju u oblasti kontrole spoljnje trgovine naoružanjem sa međunarodnim organizacijama i institucijama | ME,MO  MUP/  UP, MVP, UC | 2023. |  |  |
| **CILJ 2. -** do 2024. godine, **osigurati da politike i prakse kontrole naoružanja budu utemeljene na činjenicama i kriminalistićko-obavještajnim podacima;** | | | | | | | |
| CILJ 2. - do 2024. godine, osigurati da politike i prakse kontrole naoružanja budu utemeljene na činjenicama i kriminalistićko-obavještajnim podacima; | Standardizovati i institucionalizovatii prikupljanje podataka o vatrenom oružju, prema polu i starosti, u vezi sa zaplenom legalnog i nelegalnog malokalibarskog i lakog oružja/vatrenog oružja, slučajevima oružanog nasilja, balističkim dokazima i ostalim podacima o vatrenom oružju, što će dovesti do periodičnih regionalnih analiza rizika i procjena opasnosti u vezi sa vatrenim oružjem, municijom i eksplozivima | Prakse prikupljanja podataka su nestandarizovane, a sporadično se koriste pri razvijanju politika, ključni podaci o malokalibarskom i lakom oružju/vatrenom oružju su često nedostupni, a koordinacija između institucija je nedovoljno uspostavljena, što sve zajedno sprječava razvoj politika zasnovanih na činjenicama i podacima. | U svim relevantnim institucijama, pripremiti metodologiju prikupljanja podataka o distribuciji i uticaju vatrenog oružja, pri čemu podaci treba da budu razvrstani prema polu i starosti; | MUP/UP ME, MO, UC, FC,MP | 2019-2024. |  | . |
| Sprovesti obuku o prikupljanju podataka o distribuciji i uticaju; | MUP/UPME, MO, UC, FC,MP | 2019-2024. |  |  |
| Sprovesti obuku o rodnoj statistici i rodno osjetljivom prikupljanju podataka | MUP/UP ME, MO, UC, FC,MP | 2019-2024. |  |  |
| Vršiti svakodnevno prikupljanje podataka o vatrenom oružju i periodično povlačiti podatke sa sistema (radi vršenja analize); | MUP/UP ME, MO, UC, FC,MP | 2019-2024. |  |  |
| Ojačati aktivnosti dodjeljivanja zadataka, koordinacije i praćenja funkcija fokalnih tačaka za vatreno oružje kako bi se obezbijedile djelotvorne politike sprječavanja, ublažavanja, reagovanja i suzbijanja zloupotrebe, nedozvoljene trgovine i nekontrolisanog širenja vatrenog oružja | Formirana je komisija za malokalibarsko i lako oružje i članovi imaju mala ovlašćenja za kreiranje politika; procesi kreiranja politika u oblasti malokalibarskog i lakog oružja/vatrenog oružja koji uključuju relevantne zainteresovane strane i organizacije civilnog društva nijesu usklađeni; mehanizmi za dobijanje zadataka i koordinaciju na institucionalnom nivou nijesu jasno vidljivi | Komisiji za malokalibarsko i lako oružje odrediti ovlašćenja za kreiranje politika u oblasti malokalibarskog i lakog oružja/vatrenog oružja koji uključuju zainteresovane strane i organizacije civilnog društva za koordinaciju na institucionalnom nivou. | MUP | 2020. |  |  |
| Povećati nacionalne analitičke kapacitete i institucionalizovati analizu podataka o vatrenom oružju | Kapaciteti za sprovođenje zakona u pogledu politika u oblasti malokalibarskog i lakog oružja/vatrenog oružja su neadekvatni za vršenje analiza koje bi obezbijedile sprovođenje zakona zasnovano na činjenicama; trenutno se ne vrše analize uticaja na osnovu statističkih podataka | Sprovesti obuku o pripremi analize kriminaliteta i analize krivičnih djela izvršenih vatrenim oružjem; | MUP/UPMP | 2020. |  |  |
| Pripremiti analizu krivičnog djela i analizu krivičnog djela izvršenog vatrenim oružjem; | MUP/UPMP | 2020. |  |  |
| Sprovesti obuku o rodnoj analizi podataka o vatrenom oružju i krivičnih djela izvršenih vatrenim oružjem; | MUP/UPMP | 2020. |  |  |
| Pripremiti periodičnu analizu rizika i procjenu prijetnji; |  | 2020. |  |  |
| Osigurati razmjenu operativnih i strateških informacija, podataka, kriminalističko-obavještajnih podataka i dokaza sa Evropolom, Frontexom i Eurojustom | Mehanizam dodjeljivanja zadataka i koordinacije u pogledu krivičnih djela izvršenih vatrenim oružjem nije jasan; nedovoljna upotreba mrežne aplikacije SIENA za razmjenu informacija sa Evropolom na bilaterarnom nivou; nedostatak usaglašene procedure za razmjenu balističkih informacija; neophodno je dodatno produbljivanje saradnje sa Fronteksom, EMPACT radi na stalnom unaprjeđenju razmjene informacija između država članica Evropske unije i organa za sprovođenje zakona, a samim tim i na operacijama zasnovanim na obavještajnim saznanjima | Uspostaviti i operacionalizovati fokalnu tačku za vatreno oružje; | MUP/UP | 2020. |  |  |
| Sačiniti SOP za razmjenu operativnih i strateških informacija | MUP/UP | 2020. |  |  |
| Sprovesti regionalno usaglašenu obaveznu razmjenu povratnih informacija za sve korisnike na Zapadnom Balkanu kako bi se poboljšale proaktivne istrage na nacionalnom, regionalnom i međunarodnom nivou; | MUP/UP  MP, sud,  tužilaštvo | 2024. |  |  |
| Sprovesti regionalno usaglašenu proceduru za razmenu balističkih podataka | MUP/UP | 2020. |  |  |
| Institucionalizovati sistematično prikupljanje podataka krivičnog pravosuđa (na nivou policije i carine, tužilaštva, sudstva, kaznenih i popravnih institucija) | Primjenjuju se različite metodologije prikupljanja podataka; ne postoji mogućnost dobijanja uporedivih statističkih i drugih pregleda podataka iz svih institucija sektora za krivično pravosuđe; godišnji izvještaji o procesuiranju krivičnih djela izvršenih vatrenim oružjem ne mogu se unakrsno porediti | Formirati međuinstitucionalnu radnu grupu (koju čini policija, carina, tužilaštvo, sudstvo, kaznene i popravne institucije) radi izrade Tabela za praćenje napretka (track record); | MUP/UP MP, UC, sud, tužilaštvo | 2024 |  |  |
| Postići dogovor o zajedničkoj metodologiji za prikupljanje podataka | MUP/UP  MP, UC, sud, tužilaštvo | 2024 |  |  |
| Izraditi tabelu za praćenje napretka u pogledu podataka o krivičnim djelima izvršenim vatrenim oružjem; | MUP/UPMP, UC, sud, tužilaštvo | 2024 |  |  |
| Dostavljati periodične izveštaje o tabelama za praćenje | MUP/UP  MP, UC, sud,tužil | 2024. |  |  |
| Uvesti obaveznu razmjenu povratnih informacija za sve korisnike, kako be se poboljšale proaktivne istrage na nacionalnom, regionalnom i međunarodnom nivou | Nesrazmjeran je broj zaplena koje vrši policija u odnosu na broj slučajeva za koje je pokrenuta istraga i donijeta presuda; obavezno davanje povratnih informacija; odgovori na zahtjeve za dostavljanje informacija i molbe za pravnu pomoć variraju u pogledu rokova i kvaliteta dostavljenih podataka; isto tako, za informacije razmijenjene sa međunarodnim partnerima prateće i povratne informacije se ne dobijaju; dostavljeni podaci i odgovori korisnika variraju u kvalitetu i kvantitetu; koordinator/ka za Dane zajedničke akcije nije imenovan/a | Službene evidencije voditi propisno, radi sistematičnog prikupljanja podacitaka krivičnog pravosuđa (na nivou policije i carine, tužilaštva, sudstva, kaznenih i popravnih institucija), koje su osnov za dostavljanje kvalitetnih odgovora. Odrediti koordinatora/ku za Dane zajedničke akcije | MUP/UPMP, UC, sud, tužilaštvo | 2024. |  |  |
| Osigurati da se svako pronađeno ili zaplijenjeno vatreno oružje, municija i eksploziv odmah automatski prati (u zemlji i inostranstvu) | Praćenje vatrenog oružja, municije i ekspoloziva je sporadično i neujednačeno; analize obilježavanja se vrše sporadično, informacije nijesu standardizovane, niti se razmjenjuju | Sačiniti i sprovesti SOP za praćenje vatrenog oružja, municije i eksploziva i imenovati ključnu instituciju | MUP/UP  UC | 2024. |  |  |
| Sprovesti obuku o identifikaciji i praćenju vatrenog oružja i municije | MUP/UP  UC | 2024. |  |  |
| Obezbediti neophodne tehnologije za praćenje municije (CartWinPro) | MUP/UPUC | 2024. |  |  |
| Policija ažurno vodi službenu evidneciju o izgubljenom i ukradenom vatrenom oružju u INTERPOLOV sistem za vođenje i praćenje  evidencije o ilegalnom oružju (iARMS) | MUP/UP | 2024. |  |  |
| Sprovesti analizu korišćenja Etrace | MUP/UPUC | 2024. |  |  |
| Unijeti podatke u Regionalni alat za identifikaciju vatrenog oružja, municije i eksploziva koji je sačinjen na osnovu informacija o svim regionalnim, međunarodnim proizvođačima; | ME, MUP/UPUC | 2024. |  |  |
| Izvršiti analizu kapaciteta za obilježavanje i praksi za vrijeme i nakon proizvodnje | ME | 2024. |  |  |
| Uspostaviti tehnologiju za obilježavanje nakon proizvodnje i onesposobljavanja | ME | 2024. |  |  |
| Uspostaviti tehnologiju za vođenje evidencije i procedure u skladu sa Direktivnom EU o vatrenom oružju | ME | 2024. |  |  |
| Potpuno integisati rodnu i starosnu dimenziju u politike kontrole malokalibarskog i lakog oružja/vatrenog oružja i obezbijediti suštinsko učešće žena u kontroli istog | Ograničena integracija rodne i starosne perspektive negativno utiču na djelotvornost mjera kontrole malokalibarskog i lakog oružja/vatrenog oružja. Nedozvoljena zastupljenost žena otežava integrisanje rodne perspektive u politike kontrole malokalibarskog i lakog oružja/vatrenog oružja | Razviti mjere i uspostaviti procedure za obezbjeđivanje ravnomjerne zastupljenosti žena u Komisiji za malokalibarsko i lako oružje i ostala relevantna tijela; | KMLO | 2022. |  |  |
| Sprovesti obuku o rodnim aspektima malokalibarskog i lakog oružja/vatrenog oružja za članove/ice Komisije za malokalibarsko i lako oružje i sve ostale institucije zadužene za sprovođenje politika kontrole malokalibarskog i lakog oružja/vatrenog oružja | KMLO | 2022. |  |  |
| Izvršiti pregled postojećih politika i praksi i uspostaviti mjere za rješavanje zloupotrebe vatrenog oružja u kontekstu nasilja u porodici i nasilja u intimnom partnerskom odnosu; | MUP/UPMP | 2022. |  |  |
| Obezbijediti rodnu i starosnu dimenziju u politike kontrole malokalibarskog i lakog oružja/vatrenog oružja i obezbijediti suštinsko učešće žena u kontroli istog | Nadležni organi | 2022. |  |  |
| **CILJ 3. -** do 2024. godine, **znatno smanjiti nedozvoljene tokove vatrenog oružja, municije i eksploziva** | | | | | | | |
| CILJ 3. - do 2024. godine, znatno smanjiti nedozvoljene tokove vatrenog oružja, municije i eksploziva | Osigurati punu implementaciju i praćenje pravnog, političkog i proceduralnog okvira za suzbijanje nedozvoljene trgovine vatrenim oružem, municijom i eksplozivima | Nedovoljna saradnja u okviru strategije za integrisano upravljanje granicom; | Uspostaviti saradnju u okviru strategije za integrisano upravljanje granicom; | MUP/UPUC, ME,  UBH |  |  |  |
| Nedovoljne procedure i kapaciteti za detekciju, analizu, identifikaciju i istrage o vatrenom oružju, municiji i eksplozivima; | Uspostaviti procedure i kapacitete za detekciju, analizu, identifikaciju i istrage o vatrenom oružju, municiji i eksplozivima; | MUP/UPUC |  |  |  |
| Nedovoljne procedure za analizu rizika za graničnu policiju (CIRAM) u vezi vatrenog oružja; | Uspostaviti procedure za analizu rizika za graničnu policiju (CIRAM) u vezi vatrenog oružja; | MUP/UP | 2024. |  |  |
| SOCTA metodologija je usvojena u cijelom regionu; mali broj slučajeva za koje je pokrenuta istraga/podignuta optužnica/ izrečena kazna za zloupotrebu i nedozvoljenu trgovinu vatrenim oružjem, municijom i eksplozivima; | Pooštravanje kaznene politike | MP | 2024. |  |  |
| Pravosuđe češće klasifikuje krivična djela kao nelegalno posjedovanje, a ne kao nedozvoljenu trgovinu; mali broj slučajeva i izricanje kazne ispod zakonskog minimuma. | Pooštravanje kaznene politike | MP | 2024. |  |  |
| Spriječiti nedozvoljenu trgovinu (krijumčarenje, nelegalnu trgovinu i tranzit) vatrenim oružjem, municijom i eksplozivima kroz poboljšane procese, opremu i obuku ciljanih jedinica za sprovođenje zakona | Nedovoljni kapaciteti za detekciju, analizu, identifikaciju i vođenje istraga; | Poboljšati kapacitete za detekciju, analizu, identifikaciju i vođenje istraga; | MUP/UP  MP, UC,  sud, tuži  laštvo | 2024. |  |  |
| Visoka stopa osipanja broja stručnog osoblja; | Stimulisati stručne službenike | Nadležni organi | 2024. |  |  |
| Neadekvatan kvalitet postojeće opreme za detekciju vatrenog oružja, municije i eksploziva – oprema je uglavnom zastarjela; | Obezbijediti opremu za detekciju vatrenog oružja, municije i eksploziva | MUP/UP UC | 2024. |  |  |
| Interne procedure o usaglašenosti nijesu uspostavljene, nijesu detektovani slučajevi preusmjeravanja u protivpravne tokove; | Uspostaviti interne procedure o detektovanju slučajeva preusmjeravanja u protivpravne tokove; | MUP/UPUC, ME | 2024. |  |  |
| Mali broj pokrenutih istraga i još manji broj donijetih presuda za zloupotrebu i nedozvoljenu trgovinu vatrenim oružjem, municijom i eksplozivom; | Pooštriti kaznenu politiku | MP, sud, tužilaštvo | 2024. |  |  |
| Nedovoljno se sprovode početne i sistematične stručne obuke/specijalizacija | Redovno sprovoditi sistematične stručne obuke/specijalizacije | Nadležni organi | 2024. |  |  |
| Znatno ojačati kontolu, praćenje i sprječavanje protivpravnog preusmjeravanja zakonite trgovine kroz unaprjeđenje kapaciteta, procedura i transparentnosti | Mehanizmi kontrole i nadzora konvencionalnog naoružanja su uspostavljeni, ali ne i za prekusore; | Unaprijediti mehanizme kontrole i nadzora konvencionalnog naoružanja, a iste uspostaviti za prekusore; | MUP/UPME,MZ | 2019-2024. |  |  |
| Primjenjuju se nacionalni, regionalni i međunarodni mehanizmi praćenja; | Uspostaviti mehanizme na nacionalnom, regionalnom i međunarodnom nivou | MUP/UPME,MZ | 2019-2024. |  |  |
| Prijavljeni slučajevi preusmjeravanja u protivpravne tokove; | Uspostaviti evidenciju prijavljenih slučajeva preusmjeravanja u protivpravne tokove; | MUP/UPME, UC | 2019-2024. |  |  |
| Proces regionalne razmjene informacija; | Unaprijediti proces regionalne razmjene informacija | Državni organi | 2019-2024. |  |  |
| Baza podataka o brokerima se ne ažurira redovno | Ažurirati bazu podataka o brokerima | ME | 2019-2024. |  |  |
| Jačanje postojećih bilateralnih, regionalnih i međunarodnih mehanizama i podsticanje novih vidova dobre prakse za suzbijanje nedozvoljene trgovine vatrenim oružjem | Nekoliko regionalnih platformi koje omogućavaju razmjenu dobre prakse zainteresovanih strana različitim nivoima kroz: proces komisija za malokalibarsko i lako oružje, RASR, EMPACT, SEEFEN, SEEFEG, RACVIAC, RIEP; EU P2P; SEESAC; EXBS, uspostaviti zajedničke granične prelaze i zajedničke akcije i patrole; | Koristititi razmjenu dobre prakse i uspostaviti zajedničke granične prelaze i zajedničke akcije i patrole | Nadležni organi | 2024. |  |  |
| Nizak stepen korišćenja međunarodne pomoći i posebnih istražnih alata koje nude EMPACT i EVROPOL; sporadično sprovođenje TAIEX i CEPOL obuka – uključujući i CEPOL programe razmjene za službena lica; obuke na nacionalnom nivou rijetko se organizuju. | Koristiti međunarodne pomoći i posebne istražne alate koje nude EMPACT i EVROPOL; sprovoditi TAIEX i CEPOL obuke – uključujući i CEPOL programe razmjene i obuke službenih lica | Nadležni organi | 2024. |  |  |
| **CILJ 4. -** do 2024. godine, **znatno smanjiti snadbijevanje, potražnju i zloupotrebu vatrenog oružja kroz povećanje nivoa svijesti o opasnosti oružja, edukaciju, promovisanje kontrole naoružanja i bolju obaviještenost** | | | | | | | |
| CILJ 4. - do 2024. godine, znatno smanjiti snadbijevanje, potražnju i zloupotrebu vatrenog oružja kroz povećanje nivoa svijesti o opasnosti oružja, edukaciju, promovisanje kontrole naoružanja i bolju obaviještenost; | Povećati nivo svijsti licenciranih fizičkih i pravnih lica o opasnosti zloupotrebe i nezakonitog širenja vatrenog oružja, municije i eksploziva | Neadekvatan nivo svijesti u okviru strelišta, lovišta, maloprodajnih objekata, kompanija za obezbjeđenje; institucija naročito o nedozvoljenoj trgovini koja se vrši preko brzih /poštanskih pošiljki i internet portala/; prevoznika i kurirskih službi o riziku nezakonite trgovine | Povećati nivo svijesti fizičkih i pravnih lica o opasnosti zloupotrebe i nezakonitog širenja vatrenog oružja, municije i eksploziva, edukacijama i stalnom kontrolom i nadzorom, a posebno brzih /poštanskih pošiljki i internet portala/; | MUP/UPME,MO,  PTT, UC | 2019-2024. |  |  |
| Povećati nivo svijsti proizvođača vatrenog oružja, municije i eksploziva o rizicima preusmjeravanja u protivpravne tokove | Nizak nivo svijesti o mogućnosti protivprevnog preusmjeravanja djelova i komponenti oružja usljed nedostatka u kontroli i nadzoru procesa proizvodnje; minimalna regulativa, kao i zahtjevi u pogledu bezbjednosti i nadzora nad proizvođačima eksploziva i pravnih lica koji koriste eksploziv; nema propisa o prekusorima | Donijeti propise o proizvodnji i  povećati nivo svijesti proizvođača vatrenog oružja, municije i eksploziva, kao i za prekusore o rizicima preusmjeravanja u protivpravne tokove i vršiti redovne kontrole i nadzor u ovoj oblasti. | ME, MUP/UPUC, MZ | 2019-2024. |  |  |
| U oviru saradnje sa međunarodnim organizacijama EXBS, EU P2P, UNDP, OPCW, obezbijediti edukaciju za predstavnike privrede kako bi se promovisala potreba kontrole naoružanja kao i upoznavanje sa najboljom praksom koja se u svijetu primjenjuje u ovoj oblasti. | Održavanje seminara za predstavnike privrede „Industry outreach“ | ME, MUP/UPUC, MZ, | 2019-2024. |  |  |
| Razviti održiva partnerstva radi jačanja promovisanja kontrole naoružanja, bolje obaviještenosti i isticanje poruke | Partnerstva su ograničenog obima; partnerstva između državnih institucija i civilnog društva treba unaprijediti; mali broj podignutih optužnica i donijetih presuda za zloupotrebu i nedozvoljenu trgovinu vatrenim oružjem, municijom i eksplozivima, praćeno blagom kaznenom politikom koja ne odvraća potencijalne prestupnike i šalje vrlo obeshrabrujuću poruku stanovništvu | Poboljšati partnerstva između državnih institucija i civilnog društva radi jačanja kontrole naoružanja i bolje obaviještenosti, kao i pooštriti kaznenu politiku. | Nadležni organi | 2020. |  |  |
| Povećati nivo svijsti javnosti, žena, i muškaraca o opasnosti zloupotrebe, nedozvoljenog posjedovanja i trgovine vatrenim oružjem, municijom i eksplozivima | Procjenjuje se da se veliki broj slučajeva nedozvoljenog posjedovanja vatrenog oružja ne prijavljuje; nedostaje usaglašena metodologija o procjeni broja neleglnog vatrenog oružja širom regiona; veliki broj samoubistava vatrenim oružjem i zloupotreba vatrenog oružja u slučajevima rodno zasnovanog nasilja; nedostatak cjelovitog pristupa i posvećenosti planiranju i sprovođenju sveobuhvatnih mjera za podizanje nivoa svijesti, kao i obrazovnih institucija; ograničeno nacionalno vlasništvo | Dati doprinos propisivanju metodologije o procjeni broja neleglnog vatrenog oružja u regionu, kao i da se nedozvoljeno posjedovanje vatrenog oružja prijavljuje; doprinijeti suzbijanju samoubistava vatrenim oružjem i zloupotreba istog u slučajevima rodno zasnovanog nasilja; planirati cjelovit pristup za sprovođenje sveobuhvatnih mjera za podizanje nivoa svijesti, kao i obrazovnih institucija. | MUP/UP  MPR,  KMLO | 2020. |  |  |
| Povećati nivo svijsti mladih muškaraca o opasnosti zloupotrebe malokalibarskog i lakog oružja/vatrenog oružja, budući da oni čine većinu počinilaca i žrtava incidenata izvršenih vatrenim oružjem | Mladi muškarci su nesrazmjerno zastupljeni kako među počiniocima tako i među žrtvama incidenata izvršenih vatrenim oružjem; oni čine većinu onih koji su izjavili da bi posjedovali vatreno oružje i da se osjećaju bezbjednije sa vatrenim oružjem u kući. | Povećati nivo svijsti mladih muškaraca o opasnosti zloupotrebe malokalibarskog i lakog oružja/vatrenog oružja. | MUP/UP  MPR,  KMLO | 2024. |  |  |
| Povećati nivo svijsti o opasnostima slavljeničkog pucanja, naročito kao glavnom uzročniku smrtnih slučajeva i povreda izazvanih vatrenim oružjem | Veliki broj povreda i smrtnih slučajeva, kao i materijalne štete izazvane vatrenim oružjem koje se koristi u slučajevima slavljeničkog pucanja; mali broj slučajeva za koje je pokrenuta istraga/donijeta presuda, kao i blaga kaznena politika | Povećati nivo svijsti o opasnostima slavljeničkog pucanja i u tim slučajevima pooštriti kaznenu politiku. | MUP/UPMP, KMLO | 2022. |  |  |
| Povećati nivo svijsti i smanjiti zloupotrebu vatrenog oružja u slučajevima nasilja nad ženama, nasilja u porodici i drugim oblicima rodno zasnovanog nasilja | Nizak nivo svijesti o široko rasprostranjenoj zloupotrebi vatrenog oružja u nasilju u porodici i rodno zasnovanom nasilju i nerazvijeni instucionalni odgovor | Povećati nivo svijsti i smanjiti zloupotrebu vatrenog oružja u slučajevima nasilja nad ženama, nasilja u porodici i drugim oblicima rodno zasnovanog nasilja | MUP/UP KMLO | 2020. |  |  |
| Poboljšati partnerstvo sa medijima i povećati nivo njihove svijesti o značaju vatrenog oružja i nasilju uz upotrebu vatrenog oružja | Izvještavanje medija o zloupotrebi vatrenog oružja je površno i blagonakolono, uglavnom u kontekstu „kulture oružja“ i predstavljanja vatrenog oružja u sklopu tradicionalnih vrijednosti; nedovoljan odgovor institucija na izvještavanje medija, kao i dalje praćenje | Poboljšati saradnju sa medijima i povećati nivo njihove svijesti o nasilju uz upotrebu vatrenog oružja | MUP/UP KMLO | 2020. |  |  |
| Poboljšati povjerenje u bezbjednosne institucije kao ustanove zadužene da pruže adekvatnu i jednaku zaštitu za sve kroz aktivnosti koje uključuju zajednicu, društvo, region. | Registracija velikog broja kratkog vatrenog oružja uglavnom se opravdava samoodbranom; procjenjuje se da velika količina oružja u nelegalnom posjedu u suštini pokazuje nedovoljno povjerenje u institucije zadužene za pružanje zaštite; neadekvatna obaviještenost zajednice i rad policije u zajednici nijesu u stanju da riješe nedostatak pouzdanosti i povjerenja lokalnih zajednica u institucije | Izvršavanjem propisa i pružanjem usluga građanima na pojednostavljen i efikasan način poboljšaće se povjerenje građana u bezbjednosne institucije | MUP/UP KMLO | 2019-2024. |  |  |
| **CILJ 5.** - do 2024. godine, **znatno smanjiti procijenjeni broj vatrenog oružja u nelegalnom posjedu** | | | | | | | |
| CILJ 5. - do 2024. godine, znatno smanjiti procijenjeni broj vatrenog oružja u nelegalnom posjedu na Zapadnom Balkanu | Znatno povećati broj zaplijenjenog vatrenog oružja, municije i eksploziva | Neadekvatni kapaciteti i oprema za detektovanje; broj prijavljenog zaplijenjenog vatrenog oružja; sporadično korišćenje saradnika u krivičnom postupku za identifikovanje nelegalnog posjedovanja | Nabaviti opremu za detektovanje vatrenog oružja, municije i eksploziva, naročito u nelegalnom posjedu fizičkih i pravnih lica i isto zaplijeniti | MUP/UP UC, KMLO | 2022. |  |  |
| Osigurati uspostavljanje zakonskih mjera koje omogućavaju legalizaciju i dobrovoljnu predaju vatrenog oružja | Legalizacija se primjenjuje u u periodu trajanja zakona a dobrovoljna predaja vatrenog oružja se primjenjivala dvije godine; | Nastavak akcije dobrovoljne predaje oružja i municije, kao i propisivanje ponovo legalizacije oružja u vrijeme trajanja zakona | MUP/UP KMLO | 2020. |  | OEBS, UNDP, NVO |
| Sistematično koristiti onesposobljavanje za smanjenje nelegalnog posjedovanja vatrenog oružja | Propisi o onesposobljavanju oružja su na snazi, ai nijesu u potpunoti usklađeni sa propisima EU o onesposobljavanju | Propise o onesposobljavanju usklađeni sa propisima EU o onesposobljavanju | MUP,  ME,  KEI | 2024. |  | OEBS, UNDP, NVO |
|  | Povećati administrativne kapacitete i ciljano obavještavanje kako bi se preregistracija obavila u zakonskom propisanom roku i adekvatno riješilo pitanje naslijeđenog vatrenog oružja | Neažurna zamjena isprava o oružju, nakon izmjene i dopune Zakona o oružju, može dovesti do preusmjeravanja vatrenog oružja u protivpravne tokove | Nastavak akcije preregistracije oružja, naročito naslijeđenog vatrenog oružja. Problem je što se ostavinski postupci ne pokreću, kao i visoka cijena ljekarskih uvjerenja. | MUP,  MZ, SUD | 2020. |  | OEBS, UNDP, NVO |
| **CILJ 6. –** sistematično **smanjiti broj viška i uništiti zaplijenjeno malokalibarsko o lako oružje i municiju** | | | | | | | |
| CILJ 6. – sistematično smanjiti broj viška i uništiti zaplijenjeno malokalibarsko o lako oružje i municiju | Sistematično uništiti sve viškove zaliha vatrenog oružja, municije i eksploziva na ekološki prihvatljiv način | Uspostavljena standardna operativna procedura (SOP) o uništavanju; uništavanje će se vršiti periodično; uništavanje municije se vrši u sertifikovanom objektu za demilitarizaciju; nemamo procedure za upravljanje rokom trajanja municije | Sistematično uništavati viškove zaliha vatrenog oružja, municije i eksploziva na ekološki prihvatljiv način;  Uspostaviti procedure za za upravljanje rokom trajanja municije. | MUP/UP MO | kontinuirano |  | OEBS, UNDP, NVO |
| Sistematično i javno uništiti sve količine zaplijenjenog vatrenog oružja, municije i eksploziva | Uspostavljena je standardna operativna procedura o uništavanju; periodično uništavanje oružja i municije vrši se na osnovu sudske odluke, kao i oduzetog u upravnom postupku, nađenog, predatog državi na raspolaganje, viškova ili zastarjelog i oštećenog službenog oružja i municije; imamo sertifikovane objekte za uništavanje/objekte za demilitarizaciju; | Nastaviti da se periodično uništavaju sve količine zaplijenjenog vatrenog oružja, municije i eksploziva, kao i nađenog oružja ili predatog državi na raspolaganje, viškova istog ili zastarjelog i oštećenog službenog oružja i municije, kao i eksploziva | MUP/UP  MORT | 2025. |  | OEBS, UNDP, NVO |
| **CILJ 7. – znatno smanjiti rizik širenja i preusmjeravanja vatrenog oružja municije i eksploziva u protivpravne tokove** | | | | | | | |
| CILJ 7. – znatno smanjiti rizik širenja i preusmjeravanja vatrenog oružja municije i eksploziva u protivpravne tokove | Ojačati kapacitete relevantnih državnih institucuja (vojske, policije, službe za čuvanje šuma, carine, kaznenih institucija) za uspostavljanje sistema inspekcije i upravljanja rokom upotrebe malokalibarskog i lakog oružja i municije | Uspostavljeni su planovi inspekcije oružanih snaga, u skladu sa međunarodnim standardima - za municiju Međunarodnim tehničkim smjernicama o municiji (IATG/NATO); | Uspostaviti i održavati sistem za evidentiranje malokalibarskog i lakog oružja / vatrenog oružja i municije i unaprijediti  službene evidencije | MUP/UP MO | 2020-2024. |  |  |
| Uspostaviti standardizovan sistem upravljanja rokom trajanja malokalibarskog i lakog oružja i muniije; | Planirati opremanje i nabavku (1-2) mobilne ili jedne stacionarne laboratorije za ispitivanje hemijske stabilnosti baruta i raketnih goriva; Planirati obuku lica za rad u laboratoriji, kao i za upravljanje, skladištenje i održavanje municije. | MUP/UP MO | 2020-2024 |  | Donacije |
| Osigurati da su bezbjedni i sigurni objekti za skladištenje malokalibarskog i lakog oružja/vatrenog oružja i municije izabrani na osnovu identifikovanih potreba i u skladu sa međunarodnim standardima | Stepen sigurnosti i bezbjednosti skladišnih objekata za malokalibarsko i lako oružje/vateno oružje i pripadajuće municije nije u skladu sa međunarodnim standardima; | Povećati stepen sigurnosti i bezbjednosti skladišnih objekata | MUP/UP MO | 2024 |  |  |
| Sačiniti SOP i operativne planove bezbednosti za svaku skladišnu lokacija za oružane snage i organe za sprovođenje zakona; | MUP/UP MO | 2024 |  |  |
| Nastaviti sa rekonstrukcijom objekta za skladištenje Brezovik, u skladu sa urađenim Glavnim projektom.  Povećati mjere tehničke zaštite u skladišti „Rogami“ | MUP/UP MO | 2024 |  |  |
| Nije sačinjena analiza troškova i koristi skladišnih kapaciteta za malokalibarsko i lako oružje/vatreno oružje i pripadajuću municiju | Izvršiti analizu troškova i koristi skladišnih kapaciteta za malokalibarsko i lako oružje/vatreno oružje i pripadajuću municiju | Državni organi | 2024. |  |  |
| Unaprijediti kapacitete relevantnih pravnih lica (proizvođača, servisera, maloprodajnih objekata, trgovinskih objekata, streljana, lovišta, privatnih kompanija za bezbjednost, centara za obuku) za uspostavljanje sistema kontrole i inspekcije | Postoje minimalne pravne i regulatorne prepreke za servisere; | Uspostavljanje sistema redovne kontrole, nadzora i inspekcije pravnih lica (proizvođača, servisera, maloprodajnih objekata, trgovinskih objekata, streljana, lovišta, privatnih kompanija za bezbjednost, centara za obuku) | ME,  MUP/UP UIP | 2023. |  |  |
| Minimalan broj propisa i stepen nadzora u pogledu proizvodnje i trgovine eksplozivima za civilnu upotrebu |  | ME,  MUP/UP  UIP | 2023. |  |  |
| Obezbijediti u državnim organima da se sistematično kontrolišu i prate zalihe vatrenog oružja i municije pravnih i fizičkih lica, kao i da se vrši kontrola, nadzor i procjena istih | Ne postoji procjena rizika kojom se kategorizuju i određuju prioriteti kontrole, nadzora i inspekcije pravnim i fizičkim licima; niske plate i neadekvatno vrjednovanje službenika i neadekvatno upravljanje zalihama naoružanja i municije | Sačiniti procjenu rizika na osnovu koje će se odrediti prioriteti kontrole, nadzora i inspekcije pravnih i fizičkh lica; adekvatno nagraditi i stimilisati službenike za uspješno izvršavanje zakona za upravljanje zalihama naoružanja i municije | Nadležni organi | 2024. |  |  |

Izgradnja efikasnog sistema kontrole malokalibarskog i lakog oružja i municije i eksploziva, u svim njegovim segmentima, doprinijeće bezbjednosti građanina, države i regiona.

**Napomena: MP – Ministrstvo pravde, MUP – Ministarstvo unutrašnjih poslova, MO - Ministarstvo odbrane,**

**MF – Ministarstvo finansija, Ministarstvo zdravlja, MVP – Ministarstvo vanjskih poslova, MPR – Ministarstvo prosvjete,**

**ME – Ministarstvo ekonomije, MSP - Ministarstvo saobraćaja i pomorstva, MZ – Ministarstvo zdravlja,**

**MORT – Ministarstno održivog razvoja i turizma; UP – Uprava policije, UC – Uprava carina, UBH – Uprava za bezbjednost**

**hrane, veterinarske i inspekcijske poslove, UIP – Uprava za inspekcijske poslove, KEI – Kancelarija evropskih integracija,**

**FC – forenzički centar, PTT – Pošta Crne Gore, KMLO – Komisija za malokalibarsko i lako oružje.**